title: गोविंदा तृतीय

text: गोविंदा तृतीय ने 800 ई. में बिदार जिले के मयूरखंडी स्थित अपनी राजधानी से अपने उत्तरी अभियान का संचालन किया। उन्होंने गुर्जर प्रतिहार नागभट्ट द्वितीय, पाल राजवंश के धर्मपाल तथा कन्नौज के तत्कालीन कठपुतली शासक चक्रयुद्ध को सफलतापूर्वक पराजित किया। ऐसा कहा जाता है कि नागभट्ट द्वितीय युद्ध क्षेत्र से भाग गया था। गोविंदा तृतीय के संजन शिलालेखों में उल्लिखित है कि गोविंदा तृतीय के घोड़े ने हिमालय की धाराओं से निकलने वाले बर्फीले पानी को पिया और उनके युद्ध हाथियों ने गंगा के पवित्र जल को चखा. मगध और बंगा के शासकों ने भी उनके समक्ष घुटने टेक दिए. 813 के एक शिलालेख के अनुसार गोविंदा तृतीय ने लता (दक्षिणी और मध्य गुजरात) पर विजय प्राप्त की और अपने भाई इंद्र को उस क्षेत्र का शासक बनाया. और यह प्रभावी रूप से राष्ट्रकुट साम्राज्य की एक शाखा बन गयी। बहरहाल, एक अन्य राय के अनुसार गोविंदा तृतीय के पास उत्तर में विंध्य तथा मालवा और दक्षिण में कांची के बीच के क्षेत्रों का नियंत्रण था, जबकि उनके साम्राज्य का केन्द्र बिंदु नर्मदा से लेकर तुंगभद्रा नदियों तक विस्तारित था।


title: गोविंदा तृतीय

text: राष्ट्रकुट के प्रति शत्रुता का भाव रखने वाले पूर्वी चालुक्यों को पुनः गोविंदा तृतीय के क्रोध का सामना करना पड़ा; गोविंदा तृतीय ने चालुक्य विजयादित्य द्वितीय को पराजित किया और भीम साल्की को वहां के शासक के रूप में स्थापित कर दिया. उन्होंने कौशल नरेश को भी पराजित किया और आंध्र के कुछ हिस्सों पर कब्जा किया, तथा कांची में 803 ई. में पल्लव दांतीवर्मन पर विजय प्राप्त की. उन्होंने बिना कोई युद्ध लड़े ही सीलोन के राजा को भी अपने अधीन कर लिया। ऐसा कहा जाता है कि सीलोन के राजा ने उन्हें दो मूर्तियां भेजी थीं, उनका अधिपत्य स्वीकारने के प्रतीक के रूप में एक स्वयं की और दूसरी अपने मंत्री की.


title: गोविंदा तृतीय

text: राष्ट्रकुट साम्राज्य सैन्य सफलता के इन स्तरों तथा कीर्ति के चरमोत्कर्ष तक इससे पहले कभी नहीं पहुंचा था। गोविंदा तृतीय का निधन 814 ई. में हुआ। उनके भाई इंद्र ने इस अवधि के दौरान गुजरात (लता) राज्य की स्थापना की. उनके पश्चात उनके पुत्र अमोघवर्ष प्रथम ने सत्ता संभाली.


title: मनोज कुमार यादव

text: मनोज कुमार यादव एक भारतीय राजनीतिज्ञ और भारत की कम्युनिस्ट पार्टी (मार्क्सवादी-लेनिनवादी) लिबरेशन के सदस्य हैं। मनोज कुमार यादव भाकपा माले , औराई के प्रखंड संयोजक हैं।


title: स्पाइडर-मैन: इनटू द स्पाइडर-वर्स

text: स्पाइडर-मैन: इनटू द स्पाइडर-वर्स २०१८ की एक अमेरिकी कंप्यूटर-एनिमेटेड सुपरहीरो फ़िल्म है, जो मार्वल कॉमिक्स के चरित्र माइल्स मोरालिस / स्पाइडर-मैन पर आधारित है। कोलंबिया पिक्चर्स और सोनी पिक्चर्स एनिमेशन द्वारा मार्वल के सहयोग से निर्मित यह फ़िल्म सोनी पिक्चर्स रिलीज़िंग द्वारा वितरित की गई है। यह स्पाइडर-मैन फ्रैंचाइज़ी में पहली एनिमेटेड फीचर फ़िल्म है, और इसे "स्पाइडर-वर्स" नामक एक साझा मल्टीवर्स में सेट किया गया है, जिसमें कई वैकल्पिक ब्रह्मांड हैं। फ़िल्म का निर्देशन बॉब पर्सिचेट्टी, पीटर रैमसे और रॉडने रोथमैन ने किया है, जबकि इसकी कहानी फिल लॉर्ड ने और पटकथा लॉर्ड और रोथमैन ने लिखी है। इसमें शमीक मूर, जेक जॉनसन, हैली स्टेनफेल्ड, महेरशला अली, ब्रायन टायरी हेनरी, लिली टॉमलिन, लूना लॉरेन वेलेज़, जॉन मुलेनी, किमिको ग्लेन, निकोलस केज और लिव श्रेईबर की आवाज़ें हैं। फ़िल्म में, माइल्स मोरालिस अन्य आयामों से आये विभिन्न स्पाइडर चरित्रों के साथ मिलकर किंगपिन से न्यूयॉर्क नगर को बचाने की कोशिश करता है।


title: स्पाइडर-मैन: इनटू द स्पाइडर-वर्स

text: लॉर्ड और क्रिस्टोफर मिलर द्वारा एनिमेटेड स्पाइडर-मैन फ़िल्म की योजनाएं २०१४ में लीक हो गईं और फिर अप्रैल २०१५ में इसकी आधिकारिक घोषणा की गई। पर्सिचेट्टी, रैमसे और रोथमैन अगले दो वर्षों में शामिल हुए, अप्रैल २०१७ में मूर और श्रेइबर कलाकारों के दल में जुड़े। लॉर्ड और मिलर चाहते थे कि फ़िल्म में माइल्स मोरालिस की सह-निर्माता सारा पिकेल्ली के काम से प्रेरित पारंपरिक हाथ से तैयार कॉमिक बुक तकनीकों के साथ-साथ सोनी पिक्चर्स इमेजवर्क्स के कंप्यूटर एनीमेशन पाइपलाइन के संयोजन के लिए एक अनूठी शैली किया जाए। फ़िल्म को १४० ऐनिमेटर्स की आवश्यकता थी, जो सोनी पिक्चर्स एनिमेशन द्वारा उपयोग किए जाने वाले सबसे बड़े क्रू थे। फ़िल्म स्पाइडर-मैन के रचनाकारों - स्टेन ली और स्टीव डिटको की यादों को समर्पित थी, जिन दोनों की २०१८ में मृत्यु हो गई।


title: स्पाइडर-मैन: इनटू द स्पाइडर-वर्स

text: स्पाइडर-मैन: इनटू द स्पाइडर-वर्स का प्रीमियर १ दिसंबर २०१८ को लॉस एंजिल्स के रीजेंसी विलेज थिएटर में विश्व स्तर पर हुआ था, और फिर इसे संयुक्त राज्य अमेरिका में १४ दिसंबर को जारी किया गया। ९० मिलियन डॉलर के अपने बजट के मुकाबले इसने दुनिया भर में ३७५ मिलियन डॉलर से अधिक की कमाई की। इसने अपने एनीमेशन, पात्रों, कहानी, आवाज अभिनय, हास्य और साउंडट्रैक के लिए समीक्षकों से प्रशंसा प्राप्त की, और कई पुरस्कार जीते, जिसमें ९१वें अकादमी पुरस्कार, ४६वें एनी पुरस्कार, और ७५वें गोल्डन ग्लोब पुरस्कार में सर्वश्रेष्ठ एनिमेटेड फीचर फ़िल्म पुरस्कार शामिल हैं। यह रैंगो (२०११) के बाद से सर्वश्रेष्ठ एनिमेटेड फीचर के लिए अकादमी पुरस्कार जीतने वाली पहली गैर-डिज्नी या पिक्सर फ़िल्म थी। फ़िल्म का एक सीक्वल और स्पिन-ऑफ विकास में हैं।


title: स्पाइडर-मैन: इनटू द स्पाइडर-वर्स

text: किशोर माइल्स मोरालिस अपने पिता, पुलिस अधिकारी जेफरसन डेविस की उम्मीदों पर खरा उतरने के लिए संघर्ष करता है, जो स्पाइडर-मैन को एक खतरे के रूप में देखते हैं। माइल्स, जो हाल ही में एक बोर्डिंग स्कूल में स्थानांतरित हुआ हैं, एक दिन स्कूल से निकल कर अपने चाचा ऐरन डेविस के घर जाता है, जो उसे ग्राफिटी चित्रित करने के लिए एक परित्यक्त मेट्रो स्टेशन पर ले जाता है, जहां माइल्स को एक रेडियोधर्मी मकड़ी द्वारा काट लिया जाता है और उसे मकड़ी जैसी क्षमताऐं प्राप्त होती हैं।


title: स्पाइडर-मैन: इनटू द स्पाइडर-वर्स

text: माइल्स कुछ समय बाद उस मकड़ी की खोज में स्टेशन लौटता है, और वहां उसे विल्सन फिस्क द्वारा निर्मित "सुपर-कोलाइडर" नामक एक कण त्वरक मिलता है; फिस्क इसके माध्यम से समानांतर ब्रह्मांडों तक पहुंचने की उम्मीद करता है। कुछ ही क्षणों में स्पाइडर-मैन भी वहां आ जाता है, और फिस्क के साथियों, ग्रीन गॉब्लिन और प्रॉलर से लड़ते हुए कोलाइडर को निष्क्रिय करने का प्रयास करता है। स्पाइडर मैन माइल्स को एक दुर्घटना से बचाता है, और उनकी समानताओं को महसूस करते हुए उसे अपनी शक्तियां नियंत्रित करना सिखाने की बात कहता है। ग्रीन गॉब्लिन इसी बीच, स्पाइडर मैन को कोलाइडर में धकेल देता है, जिससे एक विस्फोट होता है जो लगभग उसे मार देता है। घायल, स्पाइडर मैन माइल्स को कोलाइडर को निष्क्रिय करने के लिए एक यूएसबी ड्राइव देता है और चेतावनी देता है कि यदि मशीन फिर से सक्रिय हुई तो वह शहर को नष्ट कर सकती है। फिस्क इसके बाद स्पाइडर मैन को मार देता है, और प्रॉलर को माइल्स के पीछे भेजता है, जिससे वह बच निकलता है।


title: स्पाइडर-मैन: इनटू द स्पाइडर-वर्स

text: माइल्स स्पाइडर मैन पोशाक में अपनी नई क्षमताओं को आज़माने की कोशिश करता है, लेकिन एक इमारत से गिरने पर उसकी यूएसबी ड्राइव टूट जाती है। स्पाइडर-मैन की कब्र पर, माइल्स की मुलाकात पीटर बी पार्कर से होती है, जो एक और आयाम से स्पाइडर-मैन का वयस्क संस्करण है। पीटर से मिलने पर, माइल्स अनजाने में अपने शिकार को अक्षम करने के लिए बायो-इलेक्ट्रिक विस्फोट का उत्सर्जन करने की शक्ति प्राप्त करता है। माइल्स अपनी शक्तियों पर नियंत्रण पाने के लिए पीटर को उसे प्रशिक्षित करने के लिए कहता है, जो अनिच्छा से एक नई ड्राइव बनाने के लिए डेटा चोरी करने में मदद के लिए सहमत हो जाता है। फिस्क की शोध सुविधा में, माइल्स को पता चलता है कि वह अदृश्य होने की शक्ति भी रखता है। वहां उनका सामना वैज्ञानिक ओलिविया ऑक्टेवियस से होता है, जो पीटर का डीएनए नमूना ले लेती है, और यह खुलासा करती है कि अगर वह अपने आयाम से बाहर अधिक समय तक रहता है, तो सेलुलर क्षय के कारण उसकी मृत्यु हो जाएगी।


title: स्पाइडर-मैन: इनटू द स्पाइडर-वर्स

text: माइल्स और पीटर को ऑक्टेवियस से ग्वेन स्टेसी बचाती है, जो पीटर की ही तरह किसी दूसरे आयाम से आयी स्पाइडर-वुमन है। इस बीच, किंगपिन की कोलाइडर बनाने की वजह का भी पता चलता है: उसकी मृत पत्नी और बेटे के वैकल्पिक संस्करणों को खोजने के लिए, जो स्पाइडर-मैन को मारने के उसके प्रयास के बारे में जानकर एक कार दुर्घटना में मारे गए थे। तीनों पीटर की चाची, मे पार्कर, के पास पहुँचते हैं, जो अन्य आयामों से आ पहुंचे और भी तीन स्पाइडर-नायकों को आश्रय दे रही हैं - स्पाइडर-मैन नोयर, स्पाइडर-हैम और पेनी पार्कर। माइल्स कोलाइडर को निष्क्रिय करने की पेशकश करता है, ताकि अन्य लोग घर लौट सकें, लेकिन वे सब उसे बताते हैं कि उसके पास अनुभव की कमी है। माइल्स तब ऐरन के घर वापस जाता है, जहां उसे पता चलता है कि ऐरन ही प्रॉलर है। वह तुरंत मे के घर वापस लौटता है, जहां पेनी ने यूएसबी ड्राइव की एक प्रतिलिपि बना दी है; हालाँकि, फिस्क, प्रॉलर, ऑक्टेवियस, स्कोर्पियन और टॉम्बस्टोन भी उसका पीछा करते हुए वहां पहुँच जाते हैं, और वहां मौजूद सभी स्पाइडर-नायकों पर हमला कर देते हैं। माइल्स वहां से भाग निकलता है, लेकिन प्रॉलर के हाथों पकड़ा जाता है, जिसके सामने वह अपना मास्क उतार देता है। माइल्स ही स्पाइडर-मैन है, यह जानकर प्रॉलर उसे न मारने का निश्चय करता है, और इसी कारण फिस्क उसे गोली मार देता है। माइल्स ऐरन को लेकर भाग जाता है, लेकिन वह उसकी चोटों के कारण शीघ्र ही मर जाता है। जेफरसन माइल्स को ऐरन के मृत शरीर के पास देख लेता है, और निष्कर्ष निकालता है कि स्पाइडर मैन ने ही उसे मारा है।


title: स्पाइडर-मैन: इनटू द स्पाइडर-वर्स

text: सभी नायक माइल्स के हॉस्टल के कमरे में एक साथ फिर से इकट्ठा होते हैं। पीटर सब के साथ बाहर निकलने से पहले माइल्स की सुरक्षा सुनिश्चित करने के लिए उसे कुर्सी से बाँध देता है, और फिर माइल्स को बताता है कि उसने स्वयं पीछे रहकर कोलाइडर को निष्क्रिय करने का निश्चय कर लिया है। जेफरसन माइल्स के दरवाजे के बाहर आता है, और यह मानते हुए कि वह उससे बात नहीं करना चाहता, अपनी गलतियों के लिए माफी मांगता है। माइल्स अपनी शक्तियों में नियंत्रण हासिल करता है, और आंट मे के पास जाता है, जो उसे वेब शूटर और पीटर का सूट देती है। वह नायकों से जुड़ता है, और यूएसबी ड्राइव को सक्रिय करने और उन्हें घर भेजने से पहले फिस्क के साथियों को हराने में उनकी मदद करता है। इसके बाद फिस्क और माइल्स कोलाइडर में लड़ते हैं; जेफरसन भी वहां आ पहुँचता है। जब माइल्स फिस्क के हाथों लगभग मारा ही जा चुका होता है, तब जेफरसन को पता चलता है कि स्पाइडर-मैन दुश्मन नहीं है, और वह उसे प्रोत्साहित करता है। माइल्स अपने वेनम विस्फोट से फिस्क को पैरालाइज़ कर उसे स्विच की ओर फेंक देता है, जिससे कोलाइडर नष्ट हो जाता है।


title: स्पाइडर-मैन: इनटू द स्पाइडर-वर्स

text: फिस्क और उसके साथियों को गिरफ्तार कर लिया जाता है और जेफरसन स्पाइडर-मैन को नायक के रूप में अपना लेता है। माइल्स भी अपने नए जीवन की जिम्मेदारियों को अपनान शुरू करता है। अपने-अपने घरेलू आयामों में वापस जा चुके अन्य नायक भी अपने जीवन में लौट जाते हैं; पीटर मैरी जेन के साथ अपने रिश्ते को ठीक करने का प्रयास करता है, स्पाइडर-नायर अंत में एक रूबिक क्यूब को हल करता है, जिसके लिए वह वैकल्पिक समयरेखा में संघर्षरत था, पेनी अपने रोबोट की मरम्मत करती है, स्पाइडर-हैम एक हॉट डॉग का आनंद लेता है, और ग्वेन अपने आयाम में से ही माइल्स से संपर्क करने का एक तरीका ढूंढ लेती है।


title: स्पाइडर-मैन: इनटू द स्पाइडर-वर्स

text: एक अन्य आयाम में, मिगुएल ओ'हारा (स्पाइडर-मैन २०९९) १९६७ में न्यूयॉर्क की यात्रा करता है, और वहां के स्पाइडर-मैन के साथ बहस करता है।


title: स्पाइडर-मैन: इनटू द स्पाइडर-वर्स

text: फ़िल्म के लिए अतिरिक्त आवाज़ों में शामिल हैं: पीटर पार्कर / स्पाइडर-मैन (फ़िल्म की शुरुआत में प्रदर्शित गोरे बालों वाला संस्करण) के रूप में क्रिस पाइन, वेनेसा फिस्क के रूप में लेक बेल, नॉर्मन ऑसबॉर्न / ग्रीन गॉबलिन के रूप में जोर्मा टैकोन, टॉमबस्टोन के रूप में मार्विन जोन्स III, स्कोर्पियन के रूप मेंजोकिन कोसियो, और ब्रुकलिन में एक दर्शक के रूप में पोस्ट मेलोन (जिन्होंने फ़िल्म के साउंडट्रैक में भी योगदान दिया है)। २००४ की फ़िल्म स्पाइडर-मैन २ से क्लिफ रॉबर्टसन की एक अभिलेखीय रिकॉर्डिंग का उपयोग बेन पार्कर के चरित्र के फ्लैशबैक दृश्य के लिए किया गया था। स्पाइडर-मैन सह-निर्माता स्टेन ली मरणोपरांत कैमियो में दिखाई देते हैं, स्टेन नाम के एक पात्र के रूप में, जो मोरालिस को स्पाइडर-मैन पोशाक बेचता है। लॉर्ड और मिलर ने कहा कि ली को फ़िल्म में सिर्फ एक पासिंग कैमियो के बजाय एक बड़ा पल देना महत्वपूर्ण था, क्योंकि वह "इस फ़िल्म की भावना के लिए इतने अभिन्न" थे, और नवंबर २०१८ में ली की मृत्यु के बाद यह भूमिका "अतिरिक्त सार्थक" थी। पूरी फ़िल्म में ली कई अन्य दृश्यों में भी संक्षिप्त कैमियो करते दिखे, जैसे कि न्यूयॉर्क की सड़कों पर लेटे माइल्स और पीटर बी के ऊपर चलने वाले पैदल यात्री के रूप में।


title: स्पाइडर-मैन: इनटू द स्पाइडर-वर्स

text: नवंबर २०१४ में सोनी के कंप्यूटरों की हैकिंग के बाद, तत्कालीन-सोनी पिक्चर्स एंटरटेनमेंट के सह-अध्यक्ष एमी पास्कल और अध्यक्ष डग बेलग्रेड के बीच हुई ईमेल वार्ता सार्वजनिक हो गई थी, जिसमें कहा गया था कि सोनी फिल लॉर्ड और क्रिस्टोफर मिलर के साथ एक एनिमेटेड कॉमेडी फ़िल्म विकसित करके स्पाइडर-मैन फ्रैंचाइज़ी की "कायाकल्प" करने की योजना बना रहा था। जनवरी २०१५ में एक शिखर सम्मेलन में कई स्पाइडर-मैन स्पिन-ऑफ फ़िल्मों पर निर्धारित चर्चा में सोनी के अधिकारियों द्वारा इस परियोजना पर भी चर्चा की जानी थी। अप्रैल २०१५ के सिनेमाकॉन में, सोनी पिक्चर्स के अध्यक्ष टॉम रोथमैन ने घोषणा की कि एनिमेटेड स्पाइडर-मैन फ़िल्म २० जुलाई २०१८ को रिलीज़ की जाएगी, और लॉर्ड और मिलर, आवी आराड, मैट टॉल्मच और पास्कल इसे निर्मित करेंगे जबकि इसकी कहानी लॉर्ड तथा मिलर द्वारा लिखी जाएगी। रोथमैन ने कहा कि यह लाइव-एक्शन स्पाइडर-मैन फ़िल्मों के साथ "सह-अस्तित्व में" होगी, हालांकि सोनी ने जल्द ही कहा कि फ़िल्म "लाइव-एक्शन स्पाइडर-मैन ब्रह्मांड से स्वतंत्र परियोजना के रूप में मौजूद होगी," क्योंकि इसे मार्वल सिनेमैटिक यूनिवर्स के स्पाइडर मैन के संस्करण से इतर एक अन्य वैकल्पिक ब्रह्मांड में सेट किया गया है।


title: स्पाइडर-मैन: इनटू द स्पाइडर-वर्स

text: उसी वर्ष दिसंबर में, सोनी ने फ़िल्म की रिलीज़ तिथि को २१ दिसंबर २०१८ को स्थानांतरित कर दिया। जून २०१६ तक, लॉर्ड ने फ़िल्म के लिए एक पटकथा लिख दी थी, और स्टूडियो ने बॉब पर्सिचेती को निर्देशन के लिए भी चुन लिया था। मिलर ने कहा कि फ़िल्म पिछली स्पाइडर मैन फ़िल्मों से अलग महसूस करेगी, और "अपने आप में एक अद्वितीय फ़िल्म निर्माण अनुभव के रूप में खड़ी होगी।" फ़िल्म के स्पाइडर मैन के माइल्स मोरालिस संस्करण पर केंद्रित होने की अफवाह थी, जिसकी पुष्टि सोनी ने जनवरी २०१७ में अपनी आगामी एनिमेटेड फ़िल्मों की एक प्रस्तुति में की। पीटर रैमसे को उस समय तक फ़िल्म के सह-निर्देशक के रूप में चुना जा चुका था। अगले महीने, एलेक्स हिर्श को एक कहानी योगदानकर्ता के रूप में नामित किया गया था और क्रिस्टीना स्टीनबर्ग के निर्माता के रूप में टॉल्मच की जगह लेने की घोषणा की गई थी; उन्होंने पहले ड्रीमवर्क्स एनिमेशन में रहते हुए रेज़ ऑफ़ द गार्जियंस में रैमसे के साथ काम किया था। अप्रैल २०१७ में, रिलीज़ तिथि २१ दिसंबर २०१८ से १४ दिसंबर २०१८ तक एक सप्ताह आगे खिसका दी गई। लॉर्ड और मिलर ने दिसंबर में शीर्षक की घोषणा की और कहा कि फ़िल्म में कई स्पाइडर-मेन चरित्र दिखाई देंगे। तब तक, रोडनी रोथमैन, जिन्होंने पहले लॉर्ड और मिलर की २२ जम्प स्ट्रीट (२०१४) के लिए पटकथा लिखी थी, भी फ़िल्म का सह-निर्देशन करने के लिए चुने जा चुके थे। लॉर्ड ने निर्देशक रैमसे को "एक्शन वाला आदमी", रोथमैन को "कॉमेडी वाला आदमी" और पर्सिसेटी को "कवि" के रूप में वर्णित किया।


title: स्पाइडर-मैन: इनटू द स्पाइडर-वर्स

text: फ़िल्म की पटकथा लेखन का श्रेय लॉर्ड और रोडनी रोथमैन को दिया गया है, तथा इसकी कहानी लॉर्ड ने लिखी है - यह पहली फ़िल्म है, जिसकी कहानी उन्होंने मिलर के बिना ही लिखी है। चूंकि स्पाइडर-मैन पर आधारित कई फ़िल्में पहले भी बन चुकी थीं, टीम ने महसूस किया कि उन्हें पहले यह तय करना चाहिए कि इसे बनाने की ज़रूरत क्यों है; उनका उत्तर माइल्स मोरालिस की कहानी बताने के लिए था, जो अभी तक पिछली किसी भी फ़िल्म में दिखाई नहीं दिया था। माइल्स मोरालिस के सह-निर्माता, ब्रायन माइकल बेंडिस ने फ़िल्म अनुकूलन पर परामर्श किया। फ़िल्म के लिए एनिमेटिक्स और स्टोरीबोर्ड का पहला पूर्ण कट दो घंटे से अधिक लंबा था, जो कि एनिमेटेड फ़िल्मों के लिए असामान्य है, और निर्देशकों ने इसके लिए ज्यादातर लॉर्ड और मिलर को जिम्मेदार ठहराया और फ़िल्म में कई तत्वों को जोड़ने के उनके इस दृष्टिकोण को, जिसमें वे यह देखने के इरादे से चीज़ें जोड़ते गए कि फ़िल्म कितनी चीजें "संभाल" सकती है, और फिर वहां से फ़िल्म को आकार देना शुरू किया। उन्होंने कहा कि अंतिम रनटाइम उस और ९० मिनट के बीच होगा, जो एक एनिमेटेड फ़िल्म की मानक लंबाई है, और फ़िल्म के दो महत्वपूर्ण तत्वों के बीच संतुलन बनाया जाएगा ताकि यह एक बड़े बच्चे-आधारित दर्शक वर्ग की एक एनिमेटेड फ़िल्म की अपेक्षाओं पर, और कहानी की आवश्यकताओं पर खरी उतरे, जो कि - निर्देशकों के अनुसार - स्पाइडर मैन की अधिकतर लाइव-एक्शन फ़िल्मों के समान थी, क्योंकि फ़िल्म में बड़ी संख्या में पात्र थे।


title: स्पाइडर-मैन: इनटू द स्पाइडर-वर्स

text: फ़िल्म में मूल रूप से माइल्स मोरालिस और स्पाइडर-ग्वेन के बीच रोमांस को दर्शाने की तैयारी की गई थी। जब इस विचार को निरस्त कर दिया गया था, उसके बाद भी स्पाइडर-ग्वेन को फ़िल्म में प्रमुखता से दिखाया गया, ज्यादातर निर्माता क्रिस्टीना स्टाइनबर्ग के प्रयासों के कारण, जिस पर लॉर्ड ने कहा कि "क्रिस्टीना ने हमें ईमानदार रखा, [हम] पांच लड़कों ने जहाँ एक फ़िल्म बनाई, वहाँ एक और फ़िल्म निर्माता का होना बहुत अच्छा था, जो बोले कि 'मुझे नहीं लगता आप लोग इसे इस तरह करना चाहते हैं।'" अगस्त २०१८ तक, निर्देशकों ने फ़िल्म के लिए एक संभावित पोस्ट-क्रेडिट दृश्य भी तय कर लिया; यह देखते हुए कि दर्शकों को मार्वल फ़िल्मों से अब इनकी अपेक्षा रहती है।


title: स्पाइडर-मैन: इनटू द स्पाइडर-वर्स

text: शमीक मूर को अप्रैल २०१७ में माइल्स मोरालिस के रूप में, जबकि लिव श्रेईबर को फ़िल्म के अघोषित मुख्य खलनायक के रूप में कास्ट किया गया था। इसके एक महीने बाद, महेरशला अली और ब्रायन टायरी हेनरी भी क्रमशः मोरालिस के चाचा ऐरन डेविस और पिता जेफरसन डेविस के रूप में कलाकारों के दल में शामिल हो गए। उसी वर्ष दिसंबर में, लॉर्ड और मिलर ने कहा कि एक वयस्क पीटर पार्कर / स्पाइडर-मैन फ़िल्म में मोरालिस के मेंटर के रूप में दिखाई देगा। टोबी मैग्वायर, जिन्होंने सैम राइमी फ़िल्मों में स्पाइडर-मैन की भूमिका निभाई थी, को शुरू में स्पाइडर-मैन के इस संस्करण के रूप में कास्ट किये जाने की बात चली थी, लेकिन "स्पाइडर-वर्स" के विचार से दर्शक भ्रमित न हो जाएं, इसलिए इस विकल्प को छोड़ दिया गया, और अप्रैल २०१८ में जेक जॉनसन द्वारा यह भूमिका निभाए जाने की पुष्टि कर दी गयी। यह भी घोषणा की गई थी कि ग्रीन गॉब्लिन, किंगपिन, और प्रॉलर चरित्र भी फ़िल्म में दिखाई देंगे, और उनका डिजाइन अंतिम मार्वल कॉमिक श्रृंखला पर आधारित होगा।


title: स्पाइडर-मैन: इनटू द स्पाइडर-वर्स

text: जून २०१८ में, सोनी ने अन्य कलाकारों के जुड़ने की पुष्टि की, जिसमें स्पाइडर-ग्वेन के रूप में हैली स्टेनफील्ड, मोरालिस की माता, रियो के रूप में लूना लॉरेन वेलेज़, और पार्कर की चाची मे पार्कर के रूप में लिली टॉमलिन के नामों की घोषणा की गयी। इसके अतिरिक्त श्रेईबर द्वारा निभाए जाने वाले चरित्र का भी खुलासा हुआ - उन्होंने किंगपिन का किरदार निभाने के लिए चुना गया था। इसके एक महीने बाद, निकोलस केज, जॉन मुलेन और किमिको ग्लेन को भी क्रमशः स्पाइडर मैन नॉयर, स्पाइडर-हैम और पेनी पार्कर की आवाज़ के रूप में घोषित किया गया था। नवंबर २०१८ में माइल्स के आयाम के पीटर पार्कर और स्पाइडर मैन २०९९ के रूप में क्रमशः क्रिस पाइन और ऑस्कर आइज़ैक के नामों की घोषणा की गई। पाइन राम्सी की पिछली फ़िल्म राइज़ ऑफ़ द गार्डियंस में भी शामिल थे। लॉर्ड और मिलर ने बताया कि वैकल्पिक स्पाइडर-मैन पात्रों को कॉमिक्स के आधार पर चुना गया था, जो कि उनके द्वारा कॉमिक्स के वास्तविक पात्रों को शामिल करने के इरादे से मार्वल कॉमिक्स पर किए गए शोधों के आधार पर "जितना संभव हो उतने विविध" थे।


title: स्पाइडर-मैन: इनटू द स्पाइडर-वर्स

text: जुलाई २०१८ में डैनियल पेम्बर्टन को फ़िल्म के संगीतकार के रूप में घोषित किया गया। १४ दिसंबर को रिपब्लिक रिकॉर्ड्स द्वारा एक पूर्ण साउंडट्रैक एल्बम जारी किया गया था, जिसे कि मुख्यतः यह दर्शाने के लिए क्यूरेट किया गया था कि मोरालिस जैसे किशोर क्या सुनेंगे। साउंडट्रैक के कलाकारों में जूस वर्ल्ड, पोस्ट मेलोन, स्वे ली, निकी मिनाज, स्की मास्क द स्लम्प गॉड, और लिल वेन तथा टीवाई डॉलर साइन के "विशेष अतिथि" एक्सटेंटेशियन शामिल हैं। पेम्बर्टन के स्कोर वाला एक अलग एल्बम सोनी क्लासिकल रिकॉर्ड्स द्वारा १७ दिसंबर को जारी किया गया था। २० दिसंबर को, सोनी पिक्चर्स एनिमेशन ने फ़िल्म की शुरुआत में एक चुटकुले पर आधारित एक एक्सटेंडेड प्ले एल्बम, ए वेरी स्पाइडी क्रिसमस की घोषणा की, जिसमें कलाकारों के सदस्य शमीक मूर, जेक जॉनसन और क्रिस पाइन द्वारा प्रस्तुत पांच क्रिसमस गीत शामिल थे। ईपी को अगले दिन डिजिटल प्लेटफार्मों पर जारी किया गया था।


title: स्पाइडर-मैन: इनटू द स्पाइडर-वर्स

text: लॉर्ड और मिलर चाहते थे कि फ़िल्म को दर्शकों को लगे मानो "आप एक कॉमिक बुक के अंदर चले गए हो", और वे इस तरह से कहानी कहने के लिए उत्साहित थे, जैसे कि लाइव-एक्शन फ़िल्में नहीं कर सकती थीं। पर्सिचेती ने सहमति जताते हुए कहा कि कॉमिक्स को सम्मानित करने के लिए एनीमेशन सबसे अच्छा माध्यम था, जिससे फ़िल्म की दृश्य भाषा के लिए उत्पादन टीम को ७० वर्षीय कॉमिक आर्ट तकनीकों को अपनाने की अनुमति मिली। उत्पादकों की दृष्टि को प्रतिबिंबित करने वाले १० सेकंड के फुटेज बनाने में दो एनिमेटरों को लगभग एक वर्ष का समय लगा; एनीमेशन का काम वहाँ से विकसित हुआ। प्रारंभिक विकास के दौरान, निर्देशकों ने फ़िल्म के लुक को स्थापित करने के लिए एक एकल एनिमेटर के साथ काम किया। यह संख्या अंततः उत्पादन के दौरान ६० एनिमेटरों तक बढ़ गई। इस समय तक, यह स्पष्ट हो गया था कि फ़िल्म को समय पर पूरा करने के लिए यह संख्या पर्याप्त नहीं होगी, इसलिए क्रू का और विस्तार किया गया। अगस्त २०१८ तक यह संख्या १४२ एनिमेटरों तक पहुंच गई थी और एक बिंदु पर १७७ एनिमेटरों के साथ, यह तब तक का सबसे बड़ा एनीमेशन क्रू था, जिसे सोनी पिक्चर्स इमेजवर्क्स ने अपनी किसी फ़िल्म के लिए इस्तेमाल किया था। एनीमेशन का काम अक्टूबर २०१८ में पूरा हुआ।


title: स्पाइडर-मैन: इनटू द स्पाइडर-वर्स

text: फ़िल्म के लिए सीजीआई एनीमेशन को "लाइन वर्क, और पेंटिंग, और डॉट्स, और अन्य सभी प्रकार की कॉमिक बुक तकनीकों" के साथ जोड़ा गया था, ताकि यह हाथ से बनाया जा सके, जिसे "एक जीवित पेंटिंग" के रूप में वर्णित किया गया था। यह कलाकारों को सीजीआई एनिमेटरों से प्रदान किए गए फ्रेम लेने और २डी में उनके शीर्ष पर काम करने से प्राप्त हुआ, जिसका उद्देश्य फ़िल्म के हर फ्रेम को "कॉमिक पैनल जैसा दिखाना" था। लॉर्ड ने एनीमेशन की इस शैली को "पूरी तरह से क्रांतिकारी" शैली के रूप में वर्णित किया, और समझाया कि डिजाइन सोनी पिक्चर्स एनीमेशन की इन-हाउस शैली को जोड़ती है, जो कि रॉबी रोड्रिग्ज तथा सारा पिचेली (माइल्स मोरालिस की सह-निर्माता) जैसे कॉमिक कलाकारों की पसंद के अनुसार था। कॉमिक बुक की तरह इसे अधिक महसूस करने के लिए, इसमें मोशन ब्लर एनीमेशन तकनीक का प्रयोग नहीं किया गया, और इसके बजाय एक पुरानी तकनीक का उपयोग किया गया जिसे मोशन स्मीयरिंग कहा जाता है - यह पहली बार १९४२ में द डोवर बॉयज़ में देखा गया था। फ्रेम दर २४ और १२ फ्रेम प्रति सेकंड के बीच भिन्न होती है, बाद वाले के लिए एक ही छवि का दो बार उपयोग किया जाता है। कभी-कभी एक ही दृश्य में दो फ्रेम दर का उपयोग किया गया, और पृष्ठभूमि को धुंधला करने के बजाय क्षेत्र की गहराई बनाने के लिए, एक नई तकनीक का आविष्कार किया गया था, जिसे मिसप्रिंट स्टाइल का नाम दिया गया, जहां रंग ऐसा दिखता है जैसे कि उन्हें पृष्ठभूमि पर थोड़ा गलत छाप दिया गया है। इसे और अधिक कॉमिक जैसा बनाने के लिए कई अन्य तरीके प्रयोग किये गए, जैसे कि रंग, टोन और ग्रेडिएटर्स बनाने के लिए हाफटोन्स और बेन-डे डॉट्स का प्रयोग, बनावट और छाया बनाने के लिए क्रिस्क्रूड लाइनें, ऊर्जा दिखाने के लिए किर्बी क्रैकल, मूवमेंट दिखाने के लिए मोशन लाइन्स, और ध्वनि पर शब्द, ध्वनियों और गति का प्रतिनिधित्व करने के लिए ऑनोमेटोपोइया का प्रयोग किया गया।


title: स्पाइडर-मैन: इनटू द स्पाइडर-वर्स

text: स्क्वैश एंड स्ट्रेच जैसे एनीमेशन सिद्धांतों का उपयोग करने के बजाय निर्माताओं द्वारा उनके स्थानापन्न संस्करणों का प्रयोग किया गया; "ताकि बनावट और परख में यह अलग महसूस हो, लेकिन फिर भी यह एक लक्ष्य हासिल कर ले - वजन, या प्रत्याशा, या प्रभाव, या इस तरह की किसी अन्य चीज को महसूस करने के लिए"। अलग-अलग पात्रों के लिए अलग-अलग कॉमिक शैलियों का अनुकरण किया गया था, स्पाइडर-ग्वेन के एनीमेशन के साथ उनकी कॉमिक्स में डिज़ाइनों के आधार पर, जबकि स्पाइडर-मैन नॉयर को केवल काले-सफेद रंगों में, और स्पाइडर-हैम को जितना हो सके, उतना "कार्टूनी" डिज़ाइन किया गया है। शियाओन किम ने समग्र चरित्र डिजाइनर के रूप में कार्य किया, जबकि क्रेग केलमैन ने स्पाइडर-हैम के अतिरंजित रूप को डिजाइन किया। जस्टिन के थॉम्पसन ने लॉर्ड, मिलर, और सोनी पिक्चर्स एनिमेशन के लिए क्लाउडी विद अ चांस ऑफ़ मीटबॉल्स फ़िल्म पर काम करने के बाद इस फ़िल्म में भी प्रोडक्शन डिजाइनर के रूप में काम किया। डैनी डिमियन ने २००२ की स्पाइडर-मैन के बाद इस फ़िल्म में भी विजुअल इफेक्ट्स सुपरवाइज़र के रूप में काम किया, और इसकी तुलना क्लाउडी विद अ चांस ऑफ़ मीटबॉल्स, और २००० की फ़िल्म हॉलो मैन के लिए इमेजवर्क्स ने फ़िल्म के साथ अपनाए गए दृष्टिकोण से की। एनीमेशन के सह-निर्देशक पैट्रिक ओ'कीफ ने कहा कि प्रत्येक स्पाइडर की अनूठी कला शैली के लिए पूरी तरह से प्रतिबद्ध होकर फ़िल्म बनाना "पांच फ़िल्में बनाने" जैसा था। फ़िल्म में इन-ब्रह्मांड कॉमिक-पुस्तकों को स्टीव डिटको और जॉन रोमिता की कलाकृति के संयोजन के रूप में तैयार किया गया था। क्रिस पाइन का पीटर पार्कर कवर कीथ पोलार्ड द्वारा, जबकि एरिक लार्सन ने जेक जॉनसन के पीटर पार्कर के लिए कवर डिज़ाइन तैयार किया था। माइल्स मोरालिस की सह-निर्माता, सारा पिकेल्ली ने भी फ़िल्म के डिज़ाइनों के लिए योगदान दिया।


title: स्पाइडर-मैन: इनटू द स्पाइडर-वर्स

text: निर्देशकों ने महसूस किया कि यह फ़िल्म उन कुछ फ़िल्मों में से एक होगी, जिन्हें एनिमेटेड दुनिया की अपरिपक्व प्रकृति के कारण दर्शकों को वास्तव में ३डी में देखने की आवश्यकता है, और जिस तरह से हाथ से खींचे गए एनीमेशन तत्वों को विशेष रूप से फ़िल्म के लिए बनाया गया है - यह एक अनूठा अनुभव होगा; पर्सिचेती ने इस अनुभव को पुराने जमाने के हाथ से तैयार मल्टीप्लेन कैमरा और आधुनिक आभासी वास्तविकता वातावरण के प्रभावों के संयोजन के रूप में वर्णित किया। ऐरन डेविस के अपार्टमेंट के एक दृश्य में पृष्ठभूमि में डोनाल्ड ग्लवर की एक छवि शामिल है, जो स्पाइडर मैन के एक गैर-सफेद संस्करण को देखने के लिए फैन अभियानों में ग्लोवर के हिस्से को संदर्भित करता है। ग्लोवर ने में डेविस की भूमिका निभाई थी।


title: स्पाइडर-मैन: इनटू द स्पाइडर-वर्स

text: पिक्स सिस्टम द्वारा निर्माता क्रू के सूट में उत्पादन सामग्री और परियोजना प्रबंधन के अतिरिक्त उपयोग किए जाने वाले उपकरणों के लिए सुरक्षित पहुंच का प्रबंधन किया गया था।


title: स्पाइडर-मैन: इनटू द स्पाइडर-वर्स

text: स्पाइडर-मैन: इन द स्पाइडर-वर्स को सोनी पिक्चर्स रिलीज़िंग द्वारा १४ दिसंबर २०१८ को जारी किया गया था। अप्रैल २०१५ में, सोनी ने पहली बार आधिकारिक घोषणा की थी कि एक नई एनिमेटेड स्पाइडर-मैन फ़िल्म विकास में थी, जिसकी रिलीज तिथि तब २० जुलाई २०१८ को निर्धारित की गयी थी। यह पहली एनिमेटेड स्पाइडर मैन फीचर फ़िल्म होनी थी, जो अन्य स्पाइडर मैन फ़िल्मों की समयसीमा से स्वतंत्र थी। २०१५ के अंत में, रिलीज़ की तारीख को बदलकर २१ दिसंबर कर दिया गया था, और दो साल बाद एक सप्ताह आगे खिसका दिया गया था। सोनी ने १ दिसंबर २०१८ को लॉस एंजिल्स के रीजेंसी विलेज थिएटर में फ़िल्म का प्रीमियर रखा, और इसमें स्टेन ली और स्टीव डिटको को भी श्रद्धांजलि दी गई।


title: स्पाइडर-मैन: इनटू द स्पाइडर-वर्स

text: जनवरी २०१७ में सोनी पिक्चर्स एनिमेशन द्वारा एक प्रेजेंटेशन में फ़िल्म से एक तीस सेकंड की रील दिखाई गई थी, जिसमें यह खुलासा किया गया था कि फ़िल्म मोरालिस के चरित्र पर केंद्रित है। फ़ोर्ब्स के स्कॉट मेंडेलसन ने कहा कि फुटेज "अविश्वसनीय और सुंदर लग रहा था, बिलकुल एक एलेक्स रॉस छवि और एक साइकेडेलिक [कॉमिक] कवर के बीच एक क्रॉस जैसा", और कहा कि प्रस्तुति का सबसे महत्वपूर्ण तत्व मोरालिस की पुष्टि थी, जिसका अर्थ है" २०१८ में रंगीन नायक की प्रमुखता वाली एक और कॉमिक बुक सुपर हीरो फ़िल्म की पेशकश की जाएगी, उसी वर्ष आये मार्वल के ब्लैक पैंथर की तरह।" २०१७ कॉमिक कॉन एक्सपीरियंस पर ऑनलाइन रिलीज होने से पहले फ़िल्म का एक टीज़र ट्रेलर जारी हुआ। कोलाइडर के क्रिस केबिन ने महसूस किया कि ट्रेलर "पहले से कहीं ज्यादा बेहतर लग रहा है। शैली और डिजाइन जो प्रदर्शन पर है... जीवंत है और दृश्य स्तर पर तुरंत आकर्षक है, उत्पादन के लिए व्यक्तित्व की वास्तविक भावना दिखा रहा है।" आइओ९ के जूली मुन्सी ने ट्रेलर के दृश्य डिजाइन को "सुरुचिपूर्ण" और "ताज़ा" कहा, और विंस स्टेपल्स द्वारा रचित संगीत के उपयोग पर प्रकाश डाला, जिसका उपयोग ब्लैक पैंथर के ट्रेलरों के लिए भी किया गया था।


title: स्पाइडर-मैन: इनटू द स्पाइडर-वर्स

text: फ़िल्म का आधिकारिक ट्रेलर जून २०१८ की शुरुआत में ऑनलाइन जारी किया गया था, और इसकी "बिल्कुल भव्य" कला शैली के लिए द वर्ज के चैम गार्टनबर्ग द्वारा इसकी प्रशंसा की गई। उन्होंने ट्रेलर में दिखाई देने वाले गैर-पीटर पार्कर स्पाइडर-मेन, माइल्स मोरालिस और ग्वेन स्टेसी पर भी प्रकाश डाला। कार्टून ब्रू के लिए लिखने वाले एमीड अमिदी ने एक्शन के बजाय नाटक पर ध्यान केंद्रित करने के लिए ट्रेलर की प्रशंसा की, और लिखा कि प्रतीत होता है कि इसे "थोड़ा अधिक हिपर, शहरी और किशोर-उन्मुख भीड़" को लक्षित करते हुए बनाया गया है, यह महसूस करते हुए कि एनिमेटेड फ़िल्में इससे पहले आमतौर पर "सभी उम्र" के लोगों को खुश करने पर केंद्रित थीं, और इस तथ्य ने "इस फ़िल्म को यूनाइटेड स्टेट्स फीचर एनीमेशन के लिए आमूल-चूल परिवर्तन" के रूप में बना दिया है। फोर्ब्स के दानी दी प्लासीडो ने फ़िल्मों में कई अलग-अलग अवतार में दिखाई देने के बाद, स्पाइडर-मैन की संपत्ति में प्रेरक रुचि के लिए ट्रेलर की प्रशंसा की। उन्होंने कहा कि स्पाइडर-वर्स के कॉमिक कथानक की ओर इसके झुकाव - एक ही फ़िल्म में चरित्र के कई संस्करणों के साथ, और इसके "खूबसूरती से प्रदान किए गए" दृश्यों ने इसे अन्य प्रमुख एनिमेटेड फ़िल्मों से अलग कर दिया। प्लासीडो ने कहा, किसी फ़िल्म का कॉमिक पुस्तकों की अजीबोगरीब कहानी और उनके निरंतर बदलते कथाचक्रों को गले लगाकर पागल सा हो जाना अच्छा लगता है। ट्रेलर ने अपनी रिलीज के एक दिन के भीतर सोशल मीडिया प्लेटफॉर्म पर १.६ लाख कमेंट्स दर्ज किए, और तीन दिनों में इसे ४४ मिलियन बार देखा गया, जिससे यह सॉसेज पार्टी (२०१६) के साथ-साथ सोनी के सबसे वायरल ट्रेलरों में से एक बन गया।


title: स्पाइडर-मैन: इनटू द स्पाइडर-वर्स

text: सोनी ने अक्टूबर २०१८ में फ़िल्म के लिए दूसरा ट्रेलर जारी किया, न्यूयॉर्क कॉमिक कॉन में फ़िल्म के प्रचार के लिए एक पैनल से पहले, जहां फ़िल्म के पहले ३५ मिनट दिखाए गए थे। लॉर्ड और मिलर ने बताया कि उन्होंने पूरी फ़िल्म के बीच में से विभिन्न क्लिप छांटकर नहीं दिखाने का फैसला किया क्योंकि यह दर्शकों को भ्रमित करता, और इसलिए इस प्रस्तुति के लिए एक विस्तारित अनुक्रम का प्रयोग किया गया, भले ही उसमें कुछ अधूरा एनीमेशन और संगीत था। उस समय, सोनी की फ़िल्म वेनम भी सिनेमाघरों में रिलीज़ हुई थी, जिसमें स्पाइडर-वर्स की एक और विस्तारित क्लिप को एक पोस्ट-क्रेडिट दृश्य के रूप में दिखाया गया था। इस दृश्य ने यह पुष्टि की कि वेनम जिस साझा ब्रह्मांड का हिस्सा है, वह "स्पाइडर-वर्स" मल्टीवर्स के भीतर जुड़े ब्रह्मांडों में से एक है।


title: स्पाइडर-मैन: इनटू द स्पाइडर-वर्स

text: नवंबर २०१८ में, सोनी ने स्पाइडर-वर्स वेब एआर एक्सपीरियंस लॉन्च किया, जो अमेज़न वेब सर्विसेज पर चलने के लिए एट्थ वॉल और ट्रिगर द्वारा बनाया गया एक मोबाइल संवर्धित वास्तविकता अनुभव है। फ़िल्म से प्रेरित, एआर अनुभव उपयोगकर्ताओं को स्पाइडर-मैन को उन तस्वीरों में शामिल करने की अनुमति देता है जो वे अपने वातावरण में लेते हैं। फ़िल्म को विभिन्न कंपनियों से ११५ मिलियन डॉलर का प्रचार "बढ़ावा" भी मिला - एक सोनी फ़िल्म के लिए ऐसे सबसे बड़े अभियानों में से एक - विज्ञापन परिषद सहित, जिसने फ़िल्म के पात्रों को एक एंटी-बुलीइंग अभियान में शामिल किया; मैकडॉनल्ड्स, जिसने फ़िल्म की एनीमेशन शैली में बनाए गए एक अनोखे हैप्पी मील टीवी स्पॉट के साथ-साथ ऑस्ट्रेलियन मैकडॉनल्ड्स के लिए किसी ऐसी गगनचुंबी इमारत की तरह एक विशेष "डबल हाइट" हैप्पी मील बॉक्स बनाया, जहाँ से पात्र झूल सकते हैं; सिंक्रोनस बैंक ने उनके "सेव लाइक ए हीरो" अभियान के हिस्से के रूप में; नाइकी, जिसने वे एयर जॉर्डन जूते बेचे थे, जो मोरालिस फ़िल्म में पहनता है; जनरल मिल्स सीरियल; हैस्ब्रो द्वारा आधिकारिक खिलौना लाइनें; जेंटिंग क्रूज़ लाइन्स के साथ थीम्ड क्रूज़; टेनसेंट क्यूक्यू द्वारा चीन में एक "व्यापक" सोशल मीडिया-आधारित अभियान, एक ब्रांड जिसे फ़िल्म में देखा जा सकता है; और अन्य प्रौद्योगिकी भागीदार ईबे, वोडाफोन, गार्मिन, एडोबे और वेकोम इत्यादि थे।


title: स्पाइडर-मैन: इनटू द स्पाइडर-वर्स

text: २१ दिसंबर २०१८ को, फ़िल्म को बढ़ावा देने के लिए पीटर बी पार्कर के स्पाइडर सूट पर आधारित एक अनलॉक करने योग्य पोशाक को प्लेस्टेशन ४ पर २०१८ स्पाइडर-मैन वीडियो गेम में जोड़ा गया था। इसके आठ दिन बाद, २९ दिसंबर को, सोनी ने फ़िल्म की पटकथा को ऑनलाइन प्रकाशित किया।


title: स्पाइडर-मैन: इनटू द स्पाइडर-वर्स

text: स्पाइडर-मैन: इनटू द स्पाइडर-वर्स को २६ फरवरी २०१९ को सोनी पिक्चर्स होम एंटरटेनमेंट द्वारा डिजिटल डाउनलोड के माध्यम से ब्लू-रे और अल्ट्रा एचडी ब्लू-रे में, और फिर १९ मार्च २०१९ को डीवीडी पर जारी किया गया था। सभी रिलीज़ के साथ स्पाइडर-हैम पर आधारित "कॉट इन अ हैम" नामक एक लघु फ़िल्म भी जोड़ी गयी थी। इसके अतिरिक्त फ़िल्म के होम वीडियो रिलीज़ में ऑल्ट-यूनिवर्स कट नामक एक विस्तारित कट शामिल किया गया है, जिसमें माइल्स के रूममेट, गन्के से संबंधित, और टॉम क्रूज़ और जेम्स कैमरून के साथ मूल फ़िल्म से हटा दिए गए कुछ कैमियो दृश्यों को जोड़कर ३० मिनट के अतिरिक्त असंबंधित फुटेज भी शामिल हैं।


title: स्पाइडर-मैन: इनटू द स्पाइडर-वर्स

text: स्पाइडर-मैन: इनटू द स्पाइडर-वर्स ने संयुक्त राज्य अमेरिका और कनाडा में १९०.२ मिलियन डॉलर की, और अन्य प्रदेशों में १८५.२ मिलियन डॉलर की कमाई की। इस प्रकार, कुल ९० मिलियन डॉलर के बजट पर बनी इस फ़िल्म की कुल कमाई ३७५.५ मिलियन डॉलर थी। ३१ जनवरी २०१९ को, फ़िल्म ने सोनी पिक्चर्स एनिमेशन की ट्रांसिल्वेनिया २ को पीछे छोड़ दिया, और सोनी की सबसे अधिक कमाई वाली घरेलू फ़िल्म बन गयी।


title: स्पाइडर-मैन: इनटू द स्पाइडर-वर्स

text: संयुक्त राज्य अमेरिका और कनाडा में, स्पाइडर-वर्स को उसी सप्ताहांत में रिलीज़ किया गया था, जब मॉर्टल इंजन और द म्यूल जैसी फ़िल्में भी रिलीज़ हुई थी, और इसके द्वारा शुरुआती सप्ताहांत में ३,८१३ सिनेमाघरों से लगभग ३०-३५ मिलियन डॉलर की कमाई का अनुमान लगाया गया था। इसने अपने पहले दिन १२.६ मिलियन डॉलर कमाए, जिसमें गुरुवार रात के प्रदर्शनों से ३.५ मिलियन डॉलर शामिल थे, और यह बॉक्स ऑफिस पर पहले स्थान पर रही, और किसी एनिमेटेड फ़िल्म के लिए सबसे अच्छा दिसंबर ओपनिंग का रिकॉर्ड बनाया। फ़िल्म ने अपने दूसरे सप्ताहांत में १६.७ मिलियन डॉलर की कमाई की, जो नवागंतुक एक्वामैन, बम्बलबी और मैरी पॉपीन्स रिटर्न के बाद चौथे स्थान पर रही, और फिर अपने तीसरे सप्ताहांत में १८.३ मिलियन डॉलर की कमाई कर, फिर से चौथे स्थान पर रही। अपने पांचवें सप्ताहांत में फ़िल्म ने १३ मिलियन डॉलर कमाए, और लगातार तीसरे सप्ताह तक चौथे स्थान पर रही। सर्वश्रेष्ठ एनिमेटेड पिक्चर पुरस्कार जीतने के अपने अगले वीकेंड पर, फ़िल्म को १,६६१ अतिरिक्त सिनेमाघरों में जोड़ा गया, और इसने २.१ मिलियन की कमाई की, जो पिछले सप्ताह के मुकाबले १३८% की वृद्धि थी।


title: स्पाइडर-मैन: इनटू द स्पाइडर-वर्स

text: रॉटेन टमेटोज़ में, स्पाइडर-मैन: इनटू द स्पाइडर-वर्स को ९७% की अनुमोदन रेटिंग प्राप्त है, जो ३६१ समीक्षाओं के आधार पर ८.७६ / १० की औसत रेटिंग के साथ है। वेबसाइट की महत्वपूर्ण सर्वसम्मति में लिखा है, "स्पाइडर मैन: इन द स्पाइडर-वर्स दिल, हास्य और भरपूर सुपरहीरो एक्शन के साथ विशुद्ध रूप से आनंददायक साहसिक कार्य के लिए हड़ताली एनीमेशन के साथ बोल्ड स्टोरीटेलिंग से मेल खाता है।" मेटाक्रिटिक पर, फ़िल्म का भारित औसत स्कोर ५० आलोचकों के आधार पर १०० में से ८७ का है, जो "सार्वभौमिक प्रशंसा" दर्शाता है। सिनेमास्कोर द्वारा प्रदत्त ऑडियंस ने फ़िल्म को ए+ से एफ के पैमाने पर "ए+" का दुर्लभ औसत ग्रेड दिया, जबकि पोस्टट्रैक ने बताया कि दर्शकों ने इसे ९०% समग्र सकारात्मक स्कोर और ८०% "निश्चित अनुशंसा", साथ ही एक दुर्लभ ५ स्टार रेटिंग दी।


title: स्पाइडर-मैन: इनटू द स्पाइडर-वर्स

text: द न्यू यॉर्क पोस्ट के जॉनी ओलेक्सींस्की ने फ़िल्म को ४ में से ३.५ रेटिंग देते हुए फ़िल्म को "चरित्र को प्रदर्शित करने वाली अब तक की सर्वश्रेष्ठ एकल फ़िल्म", और माइल्स के चरित्र-चित्रण को "सामान्य मार्वल नायकों की तुलना में अधिक बेहतर" कहा। इंडीवायर के डेविड एर्लिच ने फ़िल्म को "बी +" की रेटिंग देते हुए इसे "प्रफुल्लित करने वाली और अंततः मार्मिक" कहा, और लिखा: "एक आई-पॉपिंग और अपरिवर्तनीय एनिमेटेड अनुभव, उन अद्भुत कॉमिक दिमागों से, जो आपके लिए २१ जंप स्ट्रीट लेकर आये थे... इन द स्पाइडर-वर्स लंबे समय बाद आयी सबसे नर्डीएस्ट और सबसे ज्यादा आमंत्रित करने वाली सुपरहीरो फ़िल्म है, हर एक फ्रेम दर्शकों को खुश करता है..." द न्यू यॉर्क ऑब्जर्वर के ओलिवर जोन्स ने फ़िल्म को ४ में से ३.५ स्टार दिए और लिखा, "फ़िल्म की सबसे बड़ी जीत और सबसे बड़े आश्चर्य की बात यह है कि यह २००१: अ स्पेस ओडिसी के तर्ज पर एक एलएसडी फ्रीक-आउट है।" रॉजरएबर्ट.कॉम के क्रिस्टी लेमायर ने फ़िल्म के माहौल और दृश्य प्रभावों की प्रशंसा करते हुए कहा कि फ़िल्म में "इसके बारे में एक शानदार, स्वप्निल गुणवत्ता है।" हॉलीवुड रिपोर्टर के टोड मैक्कार्टी ने लिखा कि "... फ़िल्म का सबसे ताज़ा और सबसे उत्तेजक पहलू इसकी दृश्य शैली है, जो 'ब्रह्मांडों' के अपेक्षित मार्वल मिश्रण (यह माना जाता था कि सृष्टि में केवल एक ही ब्रह्मांड था) को एनीमेशन के साथ एकजुट करती है, जो कंप्यूटर-संचालित और हाथ से निर्मित दोनों तरह से दिखता है, साथ ही साथ भविष्य के और फंकी शहरी तत्वों से भी भरपूर है, 'कैमरा' को बहुत हिलाती है, और एक साथ बहुत सारे नए पात्रों का मिश्रण लाती है।"


title: स्पाइडर-मैन: इनटू द स्पाइडर-वर्स

text: द रैप के विलियम बिबियानी ने महसूस किया कि फ़िल्म "बाजार में उपलब्ध सर्वश्रेष्ठ सुपरहीरो कहानियों का प्रतिनिधित्व करती है", और यह "कॉमिक-बुक यूनिवर्स के विशाल अंतरसंबंध को इस तरह से पकड़ती है जैसा कोई अन्य फ़िल्म नहीं पकड़ पायी है", और इसे स्पाइडर-मैन २ के बाद से सर्वश्रेष्ठ स्पाइडर मैन फ़िल्म कहा। लॉस एंजिल्स टाइम्स के जस्टिन चांग ने कहा कि "जो चीज़ स्पाइडर-मैन: इनटू द स्पाइडर-वर्स को अलग करती है वह यह है कि यह अंत में अपने मिशन को गंभीरता से लेती है, भले ही यह पारदर्शी रूप से मूर्खतापूर्ण हो"। द अटलांटिक के डेविड सिम्स ने कहा कि फ़िल्म "किसी भी तरह, सरासर रचनात्मक तर्कशीलता के माध्यम से, सुपरहीरो शैली में कुछ नया करती है"; उन्होंने विशेषकर कॉमिक बुक की "दृश्य भाषा" के उपयोग की प्रशंसा की, और साथ ही पात्रों की गतिशीलता की भी, और महसूस किया कि निर्माता लॉर्ड और मिलर की "अराजक उंगलियों के निशान" "पूरी फ़िल्म में" थे। ट्रिब्यून न्यूज सर्विस के केटी वाल्श ने कहा कि फ़िल्म "किसी भी अन्य सुपरहीरो या एनिमेटेड फ़िल्म के विपरीत है जो इससे पहले आई है", इसके एनीमेशन की तुलना "कॉमिक बुक को सजीव देखने" से की, और यह महसूस करते हुए कि फ़िल्म "दृढ़ता से एक पोस्ट-डैडपूल वातावरण में मौजूद है, जहां एक सदी पुराने सुपरहीरो को ताज़ा करने का एकमात्र तरीका लगता है, ट्रॉपर्स को तिरछा करना, मर्चेंडाइजिंग का मज़ाक बनाना और सभी के सांस्कृतिक महत्व को एक चुटीले और आत्म-प्रतिबिंबित तरीके से स्वीकार करना", और लॉर्ड, जिन्होंने फ़िल्म की कहानी और पटकथा लिखी, वह फ़िल्म में मौजूद "आत्म-जागरण और मधुरता के संतुलन की कुंजी" थी।


title: स्पाइडर-मैन: इनटू द स्पाइडर-वर्स

text: मार्वल सिनेमैटिक यूनिवर्स में पार्कर की भूमिका निभाने वाले टॉम हॉलैंड ने फ़िल्म की प्रशंसा करते हुए इसे "सबसे अच्छी फ़िल्मों में से एक [जो उन्होंने अब तक देखी हैं]" कहा, जबकि उनके एमसीयू के सह-कलाकार क्रिस प्रैट, जो लॉर्ड और मिलर के साथ द लेगो मूवी शृंखला में काम कर चुके हैं, ने इसे "भावनात्मक रूप से प्रबल, अत्याधुनिक, प्रगतिशील, विविध, मज़ेदार, मेटा, एक्शन से भरपूर, मूर्खतापूर्ण, देखने में आश्चर्यजनक कृति!" कहा। पैटन ओसवाल्ट, जिन्होंने २२ जंप स्ट्रीट में लॉर्ड और मिलर के साथ काम किया है, ने फ़िल्म को "शानदार" कहते हुए बताया कि "यह मेरे लिए एक नॉन-स्टॉप वर्ष रहा है और मुझे खुशी है कि मैं इसे इस तरह के सिनेमाई हाई-नोट में समाप्त कर रहा हूं। न केवल यह अब तक की सर्वश्रेष्ठ सुपरहीरो फ़िल्म है। यह एक गेम-चेंजिंग मूवी है, कल इसे फिर से देखूँगा!" केविन स्मिथ ने अपने पॉडकास्ट फैटमैन बियॉन्ड पर फ़िल्म की समीक्षा करते हुए कहा, "मुझे हमेशा स्पाइडर-मैन पसंद था, लेकिन इस फ़िल्म के कारण मुझे स्पाइडर-मैन से बैटमैन-स्तर पर प्यार करना पड़ा।" फ़िल्म मूनलाइट के निर्देशक, लेखक और अकादमी पुरस्कार विजेता बैरी जेनकिंस ने फ़िल्म को "शानदार" कहा, और इसे २०१८ की सर्वश्रेष्ठ फ़िल्मों में से एक, स्पाइडर-मैन की सर्वश्रेष्ठ फ़िल्म के रूप में, और एज ऑफ़ टुमॉरो के बाद से सर्वश्रेष्ठ टेंटपोल फ़िल्म के रूप में उद्धृत किया गया। जेनकिंस ने कहा, "मैं स्तब्ध था। मेरा मतलब है जबरदस्त, जबरदस्त काम, इतना संतुलित और कशमकश से भरा। इसे सबसे बड़ी स्क्रीन पर देखा, जो मुझे मिल सकती थी, एक अद्भुत रूप से मंत्रमुग्ध कर देने वाला अनुभव था। मैं आपको सलाम करता हूं।" के लेखक और निर्देशक रियान जॉनसन ने फ़िल्म को "सुपरहीरो फ़िल्मों के वेलवेट अंडरग्राउंड" के रूप में वर्णित किया; उनका मानना था कि यह एक प्रभावशाली फ़िल्म होगी।


title: स्पाइडर-मैन: इनटू द स्पाइडर-वर्स

text: स्पाइडर-मैन: इनटू द स्पाइडर-वर्स को कई नामांकन प्राप्त हुए, जिसमें से इसने ७६ वें गोल्डन ग्लोब पुरस्कार समारोह में सर्वश्रेष्ठ एनिमेटेड फीचर फ़िल्म का पुरस्कार, २४ वें क्रिटिक्स च्वाइस पुरस्कारों में समान पुरस्कार, और ९१ वें अकादमी पुरस्कार में सर्वश्रेष्ठ एनिमेटेड फीचर फ़िल्म का पुरस्कार जीता। यह फ़िल्म रैंगो (२०११) के बाद से सर्वश्रेष्ठ एनिमेटेड फीचर के लिए ऑस्कर जीतने वाली पहली गैर-डिज्नी या पिक्सर फ़िल्म, और इस पुरस्कार को जीतने वाली छठी गैर-डिज्नी / पिक्सर फ़िल्म है।


title: स्पाइडर-मैन: इनटू द स्पाइडर-वर्स

text: अगस्त २०१८ में, निर्देशक वैसे तो इस फ़िल्म को पूरा करने पर ध्यान केंद्रित कर रहे थे, लेकिन उन्होंने स्वीकार किया कि फ़िल्म में स्पाइडर-वर्स की शुरूआत इस फ़िल्म की सफलता के आधार पर कई अलग-अलग कहानियों के बारे में बताने का अवसर देती है। नवंबर के अंत तक, सोनी ने फ़िल्म के सीक्वल और स्पिन-ऑफ से संबंधित "अविश्वसनीय चर्चा" के कारण इनके विकास की शुरुआत की। जोआकिम डॉस सैंटोस और डेविड कैलहम को क्रमशः सीक्वेल निर्देशित करने और लिखने के लिए चुना गया है, जो कि माइल्स मोरालेस की कहानी को जारी रखेगा।


title: स्पाइडर-मैन: इनटू द स्पाइडर-वर्स

text: महिला स्पाइडर चरित्रों की तीन पीढ़ियों पर केंद्रित एक स्पिन-ऑफ फ़िल्म, स्पाइडर-वुमन, प्रस्तावित है, जिसमें स्पाइडर-ग्वेन, जेसिका ड्रू / स्पाइडर-वुमन और सिंडी मून / सिल्क चरित्र शामिल होंगे। इस फ़िल्म में लॉरेन मॉन्टगोमरी और बेक स्मिथ ने क्रमशः निर्देशक और पटकथा लेखक के रूप में हस्ताक्षर किए हैं।


title: स्पाइडर-मैन: इनटू द स्पाइडर-वर्स

text: जॉन मुलेनी ने स्पाइडर-हैम अभिनीत एक स्पिन-ऑफ फ़िल्म में भी रुचि व्यक्त की, जिसमें एक संवाददाता के रूप में उनके चरित्र के करियर पर ध्यान केंद्रित करते हुए "वाटरगेट जैसी कहानी" के रूप में संभावित कथानक का वर्णन किया जाएगा।


title: स्पाइडर-मैन: इनटू द स्पाइडर-वर्स

text: इनटू द स्पाइडर-वर्स रिलीज़ होने के बाद, स्टूडियो ने पात्रों की विशेषता वाली टेलीविज़न शृंखला की संभावना पर चर्चा की। लॉर्ड और मिलर दोनों ने स्पाइडर-हैम अभिनीत शॉर्ट्स की एक श्रृंखला को देखने में रुचि व्यक्त की, जबकि सोनी द्वारा विभिन्न पात्रों पर ध्यान केंद्रित करते हुए एनिमेटेड स्पिन-ऑफ टीवी शृंखला विकसित करने की घोषणा की गई थी।


title: स्पाइडर-मैन: इनटू द स्पाइडर-वर्स

text: अप्रैल २०१९ तक, लॉर्ड और मिलर ने सोनी पिक्चर्स एनिमेशन के साथ-साथ एक एनिमेटेड मार्वल टेलीविज़न शृंखला बनाने के लिए सोनी पिक्चर्स टेलीविज़न के साथ पांच साल का करार किया, जिसमें स्पाइडर-वर्स पर आधारित एक संभावित टीवी शृंखला शामिल है।


title: रेखाचित्र (साहित्य)

text: 'रेखाचित्र' शब्द अंग्रेजी के 'स्कैच' (sketch) शब्द का हिन्दी रूपान्तर है। जैसे ‘स्कैच’ में रेखाओं के माध्यम से किसी व्यक्ति या वस्तु का चित्र प्रस्तुत किया जाता है, ठीक वैसे ही शब्द रेखाओं के माध्यम से किसी व्यक्ति के व्यक्तित्व को उसके समग्र रूप में पाठकों के सम्मुख प्रस्तुत किया जाता है। ये व्यक्तित्व प्रायः वे होते हैं जिनसे लेखक किसी न किसी रूप में प्रभावित रहा हो या जिनसे लेखक की घनिष्ठता अथवा समीपता हो।


title: हिन्दू-विरोध

text: हिन्दू पन्थ तथा हिन्दुओं के विरुद्ध नकारात्मक दृष्टिकोण अथवा पान्थिक असहिष्णुता हिन्दू-विरोध कहलाती है।


title: हिन्दू-विरोध

text: औपनिवेशिक शासन के सन्दर्भ में, कुछ हिन्दुओं द्वारा भारत में मैकालेवाद की नीति के साथ हिन्दू विरोधी होने का दावा किया गया है। नीति ने ब्रिटिश साम्राज्य के विभिन्न उपनिवेशों के लिए ब्रिटिश शैक्षिक प्रणाली की शुरुआत को अनिवार्य कर दिया। कई हिन्दुओं ने मैकालेवाद की आलोचना की, उन्होंने दावा किया कि इसने वित्त जैसे क्षेत्रों में हिन्दू परम्पराओं को उखाड़ फेंका और उनकी जगह एक विदेशी प्रणाली बनायी गयी जो भारत के लिए पूरी तरह से अनुपयुक्त थी। इसके अलावा, वे दावा करते हैं कि मैकालेवाद ने विदेशी प्रणालियों को भारतीय प्रणालियों पर प्राथमिकता देने का कारण बना दिया, विशेष रूप से हिन्दू प्रणालियों में।


title: हिन्दू-विरोध

text: धार्मिक संवाद कार्यकर्ता पी॰एन॰ बेंजामिन के अनुसार, कुछ ईसाई प्रचारक हिन्दू देवताओं को बदनाम करते हैं और हिन्दू रीति-रिवाजों को बर्बर मानते हैं और इस तरह के रवैये से पान्थिक समुदायों के मध्य तनाव पैदा हो गया है।


title: हिन्दू-विरोध

text: हैदराबाद में ऑल इंडिया मजलिस-ए-इत्तेहादुल मुस्लिमीन पार्टी के नेता अकबरुद्दीन ओवैसी पर हिन्दू देवताओं को अपमानित करने वाले भाषणों और हिन्दुओं के विरुद्ध हिंसा भड़काने के लिए कई बार आरोप लगाए गये हैं। ओवैसी ने "जब आप (हिन्दू) मर जाते हैं, तो आप जलने के बाद हवा हो जाते हैं और भटक जाते हैं।" ओवैसी ने अयोध्या, अजन्ता गुफाओं और एलोरा गुफाओं सहित भारत के विरासत स्थलों के बारे में अपमानजनक शब्दों का भी प्रयोग किया है।


title: हिन्दू-विरोध

text: हिन्दुओं को ऐतिहासिक रूप से, और ईसाइयों द्वारा शैतान या राक्षस माना जाता है तथा मुसलमानों द्वारा काफ़िर माना जाता है।


title: हिन्दू-विरोध

text: भारतीय उपमहाद्वीप में ब्रिटिश राज के दौरान, कई इंजील ईसाई मिशनरियों ने हिन्दुओं को ईसाई पन्थ में परिवर्तित करने के लिए एक विधि के रूप में हिन्दू-विरोधी प्रचार प्रसार किया। उदाहरणार्थ मिशनरी जैसे अब्बे जे॰ए॰ डुबोइस, जिन्होंने लिखा है "एक बार देवदासियों के मन्दिर कर्तव्यों के खत्म हो जाने के बाद, वे अपनी बदनामी की कोशिकाओं को खोलते हैं, और अक्सर मन्दिर को खुद को एक स्टू (stew) में बदल देते हैं। सभ्य लोगों के बीच अधिक शर्मनाक या अशोभनीय पन्थ कभी नहीं रहा।"


title: हिन्दू-विरोध

text: अफ़गानिस्तान में चरमपन्थी तालिबान शासन, जिसने सख्त शरिया (इस्लामिक कानून) लागू किया, मई 2001 में तालिबान सार्वजनिक रूप से एक योजना की घोषणा की जिसके अन्तर्गत सभी हिन्दुओं और सिखों को एक बिल्ला (badges) पहनने की सलाह दी जिससे उनकी पहचान करना आसान हो, तालिबान ने अफगान समाज के "अ-इस्लामी और मूर्तिपूजक क्षेत्रों" को अलग करने और उनका दमन करने का अभियान चलाया। उस समय तक, लगभग 500 हिन्दू और 2,000 सिख अफ़गानिस्तान में बचे थे।


title: हिन्दू-विरोध

text: हिन्दू-विरोधी फरमान को नाज़ी कानून के रूप में देखा गया था जिसके लिए सभी यहूदियों को पीले बिल्ला (badges) को पहनना आवश्यक था। इस आदेश ने अन्तरराष्ट्रीय आक्रोश को बढ़ाया, और भारतीय और अमेरिकी सरकारों के साथ ही एडीएल के अब्राहम फॉक्समैन द्वारा निन्दा की गयी। अन्तरराष्ट्रीय दबाव के बाद, जून 2001 में तालिबान शासन ने बिल्ला योजनाओं को छोड़ दिया।


title: हिन्दू-विरोध

text: हिन्दुओं के पान्थिक उत्पीड़न, भेदभाव और जबरन पन्थ परिवर्तन ने अफ़गानिस्तान की हिन्दू आबादी को कम कर दिया है।


title: हिन्दू-विरोध

text: बांग्लादेश में राजनीतिक नेता चरमपन्थी भावनाओं को अपील करने और साम्प्रदायिक भावनाओं को भड़काने के प्रयास में अक्सर "हिन्दू विरोधी" भाषण देनें लग जाते हैं। मुख्यधारा की बांग्लादेशी शख्सियत के सबसे कुख्यात बयानों में से एक में, तत्कालीन प्रधानमन्त्री खालिदा जिया ने, जबकि 1996 में विपक्ष की नेता, ने घोषणा की थी कि देश को "उलुधवानी" (महिलाओं के उल्लसित होने वाली एक बंगाली हिन्दू प्रथा) सुनने का खतरा है। अज़ान (प्रार्थना के लिए मुस्लिम कॉल) की जगह मस्जिदें।


title: हिन्दू-विरोध

text: यहाँ तक कि कथित रूप से पन्थनिरपेक्ष बांग्लादेश अवामी लीग भी इस तरह के डराने-धमकाने से अछूती नहीं है। वर्तमान प्रधानमंत्री, शेख हसीना पर आरोप लगाया गया था कि उन्होंने न्यूयॉर्क में बांग्लादेशी हिन्दू नेताओं पर "एक पैर भारत में और एक बांग्लादेश में" के साथ वफादारी को विभाजित करने का आरोप लगाया था। इस तरह की लगातार घटनाओं ने हिन्दू अल्पसंख्यकों के बीच जबरदस्त असुरक्षा की भावना में योगदान दिया है।


title: हिन्दू-विरोध

text: कट्टरपन्थी और दक्षिणपन्थी दल जैसे कि बांग्लादेश नेशनलिस्ट पार्टी और जातीय पार्टी अक्सर हिन्दुओं को भारत के प्रति सहानुभूति रखने वाले के रूप में चित्रित करते हैं, दोहरी वफादारी का आरोप लगाते हैं और भारत में आर्थिक संसाधनों को स्थानान्तरित करने के आरोप लगाते हैं, जिससे व्यापक धारणा में योगदान होता है कि बांग्लादेशी हिन्दू देशद्रोही हैं। राज्य। साथ ही, दक्षिणपन्थी पार्टियाँ दावा करती हैं कि हिन्दू अवामी लीग का समर्थन कर रहे हैं।


title: कौशल्या (सिंहासन बत्तीसी)

text: इकत्तीसवीं पुतली जिसका नाम कौशल्या था, ने अपनी कथा इस प्रकार कही- राजा विक्रमादित्य वृद्ध हो गए थे तथा अपने योगबल से उन्होंने यह भी जान लिया कि उनका अन्त अब काफी निकट है। वे राज-काज और धर्म कार्य दोनों में अपने को लगाए रखते थे। उन्होंने वन में भी साधना के लिए एक आवास बना रखा था। एक दिन उसी आवास में एक रात उन्हें अलौकिक प्रकाश कहीं दूर से आता मालूम पड़ा। उन्होंने गौर से देखा तो पता चला कि सारा प्रकाश सामने वाली पहाड़ियों से आ रहा है। इस प्रकाश के बीच उन्हें एक दमकता हुआ सुन्दर भवन दिखाई पड़ा। उनके मन में भवन देखने की जिज्ञासा हुई और उन्होंने काली द्वारा प्रदत्त दोनों बेतालों का स्मरण किया। उनके आदेश पर बेताल उन्हें पहाड़ी पर ले आए और उनसे बोले कि वे इसके आगे नहीं जा सकते। कारण पूछने पर उन्होंने बताया कि उस भवन के चारों ओर एक योगी ने तंत्र का घेरा डाल रखा है तथा उस भवन में उसका निवास है। उन घेरों के भीतर वही प्रवेश कर सकता है जिसका पुण्य उस योगी से अधिक हो।


title: ओलंपियस

text: ओलमपियस राजा फिलिप की पत्नी थी एव सिंकदर की मां कुरुतियो के अनुसार बताया जाता है कि वो जादूगरनी थी तथा सांपो के बीच रहती थी


title: कौशल्या (सिंहासन बत्तीसी)

text: विक्रम ने सच जानकर भवन की ओर कदम बढ़ा दिया। वे देखना चाहते थे कि उनका पुण्य उस योगी से अधिक है या नहीं। चलते-चलते वे भवन के प्रवेश द्वार तक आ गए। एकाएक कहीं से चलकर एक अग्नि पिण्ड आया और उनके पास स्थिर हो गया। उसी समय भीतर से किसी का आज्ञाभरा स्वर सुनाई पड़ा। वह अग्निपिण्ड सरककर पीछे चला गया और प्रवेश द्वार साफ़ हो गया। विक्रम अन्दर घुसे तो वही आवाज़ उनसे उनका परिचय पूछने लगी। उसने कहा कि सब कुछ साफ़-साफ़ बताया जाए नहीं तो वह आने वाले को श्राप से भ कर देगा।


title: कौशल्या (सिंहासन बत्तीसी)

text: विक्रम तब तक कक्ष में पहुँच चुके थे और उन्होंने देखा कि योगी उठ खड़ा हुआ। उन्होंने जब उसे बताया कि वे विक्रमादित्य हैं तो योगी ने अपने को भाग्यशाली बताया। उसने कहा कि विक्रमादित्य के दर्शन होंगे यह आशा उसे नहीं थी। योगी ने उनका खूब आदर-सत्कार किया तथा विक्रम से कुछ माँगने को बोला। राजा विक्रमादित्य ने उससे तमाम सुविधाओं सहित वह भवन माँग लिया।


title: कौशल्या (सिंहासन बत्तीसी)

text: विक्रम को वह भवन सौंपकर योगी उसी वन में कहीं चला गया। चलते-चलते वह काफी दूर पहुँचा तो उसकी भेंट अपने गुरु से हुई। उसके गुरु ने उससे इस तरह भटकने का कारण जानना चाहा तो वह बोला कि भवन उसने राजा विक्रमादित्य को दान कर दिया है। उसके गुरु को हँसी आ गई। उसने कहा कि इस पृथ्वी के सर्वश्रेष्ठ दानवीर को वह क्या दान करेगा और उसने उसे विक्रमादित्य के पास जाकर ब्राह्मण रूप में अपना भवन फिर से माँग लेने को कहा। वह वेश बदलकर उस कुटिया में विक्रम से मिला जिसमें वे साधना करते थे। उसने रहने की जगह की याचना की। विक्रम ने उससे अपनी इच्छित जगह माँगने को कहा तो उसने वह भवन माँगा। विक्रम ने मुस्कुराकर कहा कि वह भवन ज्यों का त्यों छोड़कर वे उसी समय आ गए थे। उन्होंने बस उसकी परीक्षा लेने के लिए उससे वह भवन लिया था।


title: कौशल्या (सिंहासन बत्तीसी)

text: इस कथा के बाद इकत्तीसवीं पुतली ने अपनी कथा खत्म नहीं की। वह बोली- राजा विक्रमादित्य भले ही देवताओं से बढ़कर गुण वाले थे और इन्द्रासन के अधिकारी माने जाते थे, वे थे तो मानव ही। मृत्युलोक में जन्म लिया था, इसलिए एक दिन उन्होंने इहलीला त्याग दी। उनके मरते ही सर्वत्र हाहाकार मच गया। उनकी प्रजा शोकाकुल होकर रोने लगी। जब उनकी चिता सजी तो उनकी सभी रानियाँ उस चिता पर सती होने को चढ़ गईं। उनकी चिता पर देवताओं ने फूलों की वर्षा की।


title: कौशल्या (सिंहासन बत्तीसी)

text: उनके बाद उनके सबसे बड़े पुत्र को राजा घोषित किया गया। उसका धूमधाम से तिलक हुआ। मगर वह उनके सिंहासन पर नहीं बैठ सका। उसको पता नहीं चला कि पिता के सिंहासन पर वह क्यों नहीं बैठ सकता है। वह उलझन में पड़ा था कि एक दिन स्वप्न में विक्रम खुद आए। उन्होंने पुत्र को उस सिंहासन पर बैठने के लिए पहले देवत्व प्राप्त करने को कहा। उन्होंने उसे कहा कि जिस दिन वह अपने पुण्य-प्रताप तथा यश से उस सिंहासन पर बैठने लायक होगा तो वे खुद उसे स्वप्न में आकर बता देंगे। मगर विक्रम उसके सपने में नहीं आए तो उसे नहीं सूझा कि सिंहासन का किया क्या जाए। पंडितों और विद्वानों के परामर्श पर वह एक दिन पिता का स्मरण करके सोया तो विक्रम सपने में आए। सपने में उन्होंने उससे उस सिंहासन को ज़मीन में गड़वा देने के लिए कहा तथा उसे उज्जैन छोड़कर अम्बावती में अपनी नई राजधानी बनाने की सलाह दी। उन्होंने कहा कि जब भी पृथ्वी पर सर्वगुण सम्पन्न कोई राजा कालान्तर में पैदा होगा, यह सिंहासन खुद-ब-खुद उसके अधिकार में चला जाएगा।


title: कौशल्या (सिंहासन बत्तीसी)

text: पिता के स्वप्न वाले आदेश को मानकर उसने सुबह में मजदूरों को बुलवाकर एक खूब गहरा गड्ढा खुदवाया तथा उस सिंहासन को उसमें दबवा दिया। वह खुद अम्बावती को नई राजधानी बनवाकर शासन करने लगा।


title: मिथिला पालकर

text: मिथिला पालकर (जन्म ११ जनवरी १९९३) एक भारतीय अभिनेत्री हैं जिन्हें टीवी श्रृंखला गर्ल इन द सिटी और नेटफ्लिक्स की लिटिल थिंग्स में उनके पात्रों के लिए जाना जाता है। वह मार्च 2016 में "कप सॉन्ग" के अपने मराठी संस्करण के साथ प्रमुखता से उभरीं। पालकर ने 2014 में मराठी भाषा की लघु फिल्म माझा हनीमून से अभिनय की शुरुआत की। उनकी पहली बॉलीवुड फिल्म निखिल आडवाणी की कट्टी बट्टी थी। वह 2018 की फिल्म कारवां में मुख्य भूमिका में दिखाई दीं।


title: मिथिला पालकर

text: पालकर का जन्म ११ जनवरी १९९३ को एक मराठी परिवार में हुआ था। वह शुरू में अपने माता-पिता के साथ वसई में रहती थी लेकिन बाद में यात्रा में असुविधा के कारण वह और उसकी बहन अपने नाना-नानी के साथ दादर में रहने चले गए। वह एक ऐसे परिवार से आती है जिसमें कोई अभिनेता नहीं है, और उसके दादा ने शुरू में अभिनय करने के उसके फैसले को स्वीकार नहीं किया था। उनकी बहन ने न्यूरोसाइंस में पीएचडी की है और लॉस एंजिल्स में रहती हैं।


title: मिथिला पालकर

text: पालकर ने अपने अभिनय की शुरुआत 2014 की मराठी लघु फिल्म माझा हनीमून से की, जिसे 16 वें मुंबई अंतर्राष्ट्रीय फिल्म समारोह में प्रदर्शित किया गया था। भारतीय फिल्म उद्योग में उनकी पहली सफलता जून 2014 में थी, जब उन्होंने कट्टी बट्टी में इमरान खान की बहन की भूमिका के लिए सफलतापूर्वक ऑडिशन दिया था। फिल्म ने अच्छा प्रदर्शन नहीं किया लेकिन उन्हें देखा गया और मैगी, टाटा टी और जोमाटो के विज्ञापनों में अभिनय करने का अवसर मिला।


title: अजहर

text: अजहर पूर्व भारतीय क्रिकेट खिलाड़ी मोहम्मद अजहरुद्दीन के जीवन पर बनी एक भारतीय बॉलीवुड फिल्म है। इसका निर्माण एकता कपूर और शोभा कपूर ने किया है। यह फ़िल्म १३ मई २०१६ को प्रदर्शित हुई।


title: अजहर

text: जून 2013 में निर्माता एकता कपूर ने बताया कि वे भारतीय पूर्व क्रिकेट खिलाड़ी मोहम्मद अजहरुद्दीन की जीवनी पर एक फिल्म बनाने वाली हैं। इसके लिए वह पहले सैफ अली खान, रणबीर कपूर और रणवीर सिंह में से किसी को लेने के बारे में सोचा था। लेकिन जब इस फिल्म के निर्देशक ने इसकी एक कहानी जब दिखाई, तक इसके लिए इमरान हाशमी और प्राची देसाई को मुख्य किरदार के लिए चुन लिया। साथ ही नर्गिस फाखरी, गौतम गुलाटी, और हुमा कुरेशी भी इस फिल्म में महत्वपूर्ण किरदार के लिए चुने गए। इसमें एक किरदार के लिए पाकिस्तानी अभिनेत्री उरवा होकन से भी बात हुई लेकिन उन्होनें इस फिल्म में कार्य करने से मना कर दिया।


title: सिद्धार्थ जाधव

text: सिद्धार्थ रामचंद्र जाधव एक भारतीय अभिनेता और हास्य अभिनेता हैं। उन्होंने टेलीविजन धारावाहिकों के अलावा मराठी और हिंदी फिल्मों में अभिनय किया है। उन्होंने गोलमाल (2006 फ़िल्म) और गोलमाल रिटर्न्स जैसी कई बॉलीवुड फिल्मों में अभिनय किया है। उनका मानना है कि उनका पहला प्यार मराठी फिल्म, टीवी और मंच है। जाधव ने एक बंगाली फिल्म में भी अभिनय किया था, उस फिल्म का नाम अमी सुभाष बोलची था और उन्होंने मिथक चक्रवर्ती का किरदार निभाया था। २०१८ में रणवीर सिंह और सारा अली ख़ान मुख्य भूमिका में रिलीज हुई सिम्बा में उन्हें इंस्पेक्टर संतोष तावड़े का किरदार निभाया।


title: क़मर जलालाबादी

text: क़मर जलालाबादी : (9 मार्च 1917 - 9 जनवरी 2003) भी कहा जाता है, हिंदी फिल्मों के लिए एक भारतीय कवि और गीतकार गीत थे।


title: क़मर जलालाबादी

text: उनका जन्म 9 मार्च 1917 को पंजाब परिवार में ओम प्रकाश भंडारी के रूप में हुआ था, अमृतसर, पंजाब, भारत के पास जलालाबाद शहर में। सात साल की उम्र से, उन्होंने उर्दू में कविता लिखना शुरू कर दिया। घर से कोई प्रोत्साहन नहीं था, लेकिन अमर चंद अमर नामक घूमने वाले कवि ने उन्हें अपने गृह नगर में मिला और उन्हें अपनी प्रतिभा और क्षमता को पहचानने के लिए प्रोत्साहित किया। उसने उसे कमर का नाम भी दिया जिसका अर्थ चंद्रमा है, और जलालाबाद को अपने मूल शहर के लिए जोड़ा गया था। उन दिनों में उन शहरों के बाद खुद को नाम देने के लिए लेखकों के नाम पर सामान्य प्रवृत्ति थी। अमृतसर से मैट्रिकुलेशन पूरा करने के बाद, उन्होंने लाहौर- आधारित समाचार पत्र जैसे दैनिक मिलप, दैनिक प्रताप, निराला, स्टार सहकार के लिए लिखकर अपनी पत्रकारिता करियर यात्रा शुरू की।


title: क़मर जलालाबादी

text: फिल्म उद्योग में करियर के वादे से आकर्षित, कमर जलालाबाद 1940 के दशक की शुरुआत में पुणे आए थे। 1942 में, उन्होंने अपनी पहली फिल्म जमींदार के लिए गीत लिखे जो कि पंचोली पिक्चर्स प्रोडक्शन थे और इस फिल्म के गाने बहुत अच्छी तरह से प्राप्त हुए थे, विशेष रूप से शमशाद बेगम द्वारा गाया गया गीत "ड्यूनिया मे गैरिबोनो अराम नही मिल्टा", जिसमें एक रेखा या लेखक और कवि बेहजाद लखनवी द्वारा लिखे गए दो।


title: क़मर जलालाबादी

text: इसके बाद, जलालाबाद बॉम्बे चले गए, और लगभग 4 दशकों तक एक गीतकार के रूप में वहां काम किया। उनके गीतों को शिव दयाल बटिश, नूर जहां, जीएम दुर्रानी, जेनेट बेगम, मांजू, अमीरबाई कर्नाटकी, मोहम्मद रफी, तलत महमूद, गीता रॉय, सुरैया, मुकेश, मन्ना डे, आशा भोंसेले, किशोर कुमार और लता समेत कई उल्लेखनीय गायकों द्वारा गाया गया था। मंगेशकर उन्होंने सचिन देव बर्मन और सरदार मलिक सहित कई लोकप्रिय संगीतकारों के साथ काम किया।


title: क़मर जलालाबादी

text: उनके शुरुआती गीतों में से कुछ में "सुन्नी नही दुनी कही फरियाद चुंबी की" (रेणुका, 1947) और गज़ल "दिल किस लिय रोटा है ... प्यार की दुुनिया मुझे, एसा हाय होता है" (नसीम बनू द्वारा गाया गया) 1947 में फिल्म मुलाक्वाट के लिए)। प्रसिद्ध नर्तक सितारा देवी ने चंद (1944) में अपने कुछ गीतों का प्रदर्शन किया। चंद कमरजी की सफल और यादगार फिल्मों में से जल्द में से एक थे। "इस दिल के टुकड़े हज़ार हुए, कोई यहाँ गिरा कोई वहां गिराa ..." प्यार की जीत (1948 फिल्म) में, अपनी त्रासदियों और जीवन के दर्शन को दर्शाती है। फिल्म के अभिनेता के रूप में किशोर कुमार द्वारा गाए गए "गुनी जैनो, भक्त जानो ..." के साथ कॉमेडी के साथ उनका ब्रश आंसू और मुस्कान में था।


title: क़मर जलालाबादी

text: एक गीतकार के रूप में, कमर जलालाबाद बहुत बहुमुखी था। एक तरफ उन्होंने लता मंगेशकर और मोहम्मद द्वारा गाए गए "सूर्य मेरी सावनारी मुजको कहिन तुम भुल ना जन ..." जैसे मज़ेदार युगल लिखे। रफी (फिल्म: आंसू 1953) और दूसरी तरफ उन्होंने किशोर कुमार (फिल्म: पेहली तारख-1954) द्वारा पूर्ण थ्रॉटल गस्टो के साथ "खुश है ज़मीन आज पेहली तारख है" जैसे हास्य राहत गीतों को लिखा। यह गीत सही गान में बदल गया और दशकों से हर महीने के पहले रेडियो सिलोन पर खेला गया, और शायद यह अभी भी है।


title: क़मर जलालाबादी

text: फिल्म हावड़ा ब्रिज (1958) ने अपने करियर को गीतकार के रूप में अप्रत्याशित ऊंचाई तक बढ़ा दिया। " मेरा नाम चिन चिन चू " (गीता दत्त) और "आइये मेहरबान, बाथिये जनेजान ..." जैसे गीत (आशा भोसले) बेहद लोकप्रिय हो गया।


title: क़मर जलालाबादी

text: अपने लंबे करियर अवधि में उन्होंने कई फिल्म कंपनियों के लिए काम किया; प्रभात फिल्म कंपनी, पंचोली पिक्चर्स, फिल्मिस्ट लिमिटेड, प्रसिद्ध चित्र, मिनर्वा मूवीटोन, प्रकाश चित्र, वाडिया फिल्म्स लिमिटेड, फिल्मकार लिमिटेड, सिप्पी फिल्म्स, एनसी सिप्पी फिल्म्स, श्री शक्ति फिल्म्स, मित्र प्रोडक्शंस और कई अन्य।


title: क़मर जलालाबादी

text: वह मुंबई में फिल्म राइटर्स एसोसिएशन और आईपीआरएस जैसे प्रतिष्ठित संगठनों के संस्थापक सदस्यों में से एक थे। संगीत संगीतकार जिनके साथ उन्होंने काम किया था: गुलाम हैदर, जी. दमले, पंडित अमरनाथ, खेमचंद प्रकाश, हुसनल भगतम, एसडी बर्मन, अनिल विश्वास, श्याम सुंदर, सज़ाद हुसैन, सी रामचंद्र, मदन मोहन, सुधीर फडके, शिव दयाल बटिश, सरदार मलिक, रवि, अविनाश व्यास और ओपी नाययार, कल्याणजी-आनंदजी, सोनिक ओमी, उत्तम सिंह और लक्ष्मीकांत-प्यारेलाल के साथ अपने करियर के बाद के चरण में भी। कमर जलालाबाद ने अपने लंबे करियर में लगभग 700 गाने लिखकर लगभग 156 फिल्मों के लिए गीत गीत लिखे।


title: क़मर जलालाबादी

text: अपने निजी जीवन में, जलालाबाद एक बहुत ही धार्मिक व्यक्ति थे और उन्होंने भगवद् गीता, कुरान के साथ-साथ बाइबिल के उद्धरणों का जिक्र किया। वह अनुवांशिक ध्यान में गहराई से था, और ज्यादातर दिन के अधिकांश भाग के लिए अपने लेखन में एम्बेडेड था। उन्होंने एक बार अपने विवाहित बहनों में से एक को एक कठिन विवाह से बचाने के लिए खार, मुंबई में एक बंगला उपहार दिया, और जुहू में अपने परिवार के साथ सरल आवास में स्थानांतरित हो गया। वह और उनकी पत्नी लीलावती के सात बच्चे थे।


title: क़मर जलालाबादी

text: उनके कई दोस्त और सैकड़ों प्रशंसकों थे जिन्हें उन्होंने प्यार से अपने "पंक" कहा था। उनके प्रशंसक मेल विभिन्न भाषाओं में आया; हिंदी, अंग्रेजी, उर्दू और कई क्षेत्रीय भाषाओं के साथ-साथ। उसने अपने सभी प्रशंसक मेल का जवाब दिया और विवेकपूर्ण रूप से एक आर्टोग्राफ फोटो भी भेजा। उनके कुछ पसंदीदा लोग पाकिस्तानी कवि कतेल शिफाई, ब्रॉडकास्टर अमीन सयानी, कल्याणजी और आनंदजी, ओपी नायर, एसडी बतीश , सीएल कविश और डीडी कश्यप थे। अपने पिछले संगठनों से, उन्होंने प्रभात फिल्म कंपनी के जी। दमले, फिल्मिस्तान के दत्ताराम पाई, बाबूभाई मित्रा, हुसनल भगतराम और एस मुखर्जी को सबसे याद किया क्योंकि वे गीतकार के रूप में अपने प्रारंभिक गौरवशाली दिनों का हिस्सा थे।


title: उच्चतम बिन्दु के आधार पर भारत के राज्य और संघ क्षेत्र

text: जम्मू और कश्मीर में केवल भारतीय राज्य के पर्वत शिखर के बारे में बताया गया है। पाक-अधिकृत कश्मीर इसमें सम्मिलित नहीं है। यदि अधिकृत कश्मीर को सम्मिलित करें तो के२ राज्य का सबसे ऊँचा पर्वत शिखर है।


title: शिषिर कुमार घोष

text: शिषिर कुमार घोष (1840–1911) भारत के प्रसिद्ध राष्ट्रवादी पत्रकार, अमृत बाजार पत्रिका के संस्थापक तथा स्वतंत्रता संग्राम सेनानी थे। वे 'इण्डिया लीग' के संस्थापकों में से थे। वे एक वैष्णव थे। उन्होने चैतन्य महाप्रभु के जीवनचरित पर १८९७ में अंग्रेजी में एक पुस्तक की रचना भी की थी। वे श्रीला भक्तिविनोद ठाकुर के मित्र थे भी जिनको उन्होने 'सप्तम् गोस्वामी' कहा था।


title: शिषिर कुमार घोष

text: शिषिर घोष अपने जीवन के अधिकांश समय शान्तिनिकेतन में रहे जहाँ वे अंग्रेजी के प्राध्यापक थे। वे रवीन्द्रनाथ ठाकुर की रचनाओं के ज्ञाता और रहस्यवाद (mysticism) के अध्येता थे।


title: डोमिनिका

text: डोमिनिका गणराज्य पूर्वी कैरेबियाई मे लेसर एंटील्स में स्थित है। यह द्वीप ज्वालामुखी और मोटे तौर से पहाड़ी है। इसकी आबादी में नीग्रो , मल्टोज कैरिब इंडियन और यूरोपियन सम्मिलित है। पहले यह ब्रिटेन के संरक्षित राज्य था। स 1967में इसे ब्रिटेन के सह राज का दर्जा मिला और 1978 में इसे पूर्ण स्वाधीनता प्राप्त हुई।


title: फुनाफुति

text: फुनाफुति एक प्रवालद्वीप है जिसपर द्वीपीय देश तुवालू की राजधानी स्थित है। इसकी जनसंख्या 6,025 लोगों की है, जिसके कारण यह देश का सबसे ज्यादा जनसंख्या वाला प्रवालद्वीप है। यहाँ तुवालू की 56.6% जनसंख्या निवास करती है। यह एक संकीर्ण प्रभावक्षेत्र वाली भूमि है जो कि के मध्य है, जो कि एक बड़े लैगून ("ते निमो") को घेरता है, जो कि लम्बा है तथा चौड़ा है। फुनाफुति लैगून की औसत गहराई लगभग 20 फ़ैदम (36.5 मीटर या 120 फीट) है। भूमि के साथ यह तुवालू का सबसे बड़ा लैगून है। इसके 33 लैगूनों को मिलाकर कुल फुनाफुति का क्षेत्रफल है।


title: फुनाफुति

text: जुलाई 1996 में कुल छः द्वीपों को शामिल करके फुनाफुति समुद्री संरक्षित क्षेत्र की स्थापना की गयी थी। इसका क्षेत्रफल 33 वर्ग कि॰मी॰ है, जो कि फुनाफुति के चट्टानी क्षेत्र का 20% है। इन छः द्वीपों का कुल संरक्षित क्षेत्रफल 8 हेक्टेयर (0.08 वर्ग किमी) है। इन द्वीपों का उत्तर से दक्षिण तक के संरक्षित क्षेत्र का क्षेत्रफल हेक्टेयर में निम्न है-


title: फुनाफुति

text: फुनाफुति समुद्री संरक्षित क्षेत्र में नाव के द्वारा जाया जा सकता है। यह क्षेत्र मुख्य द्वीप फोंगाफाले से दूर है


title: फुनाफुति

text: इस प्रवालद्वीप पर कम से कम 29 द्वीप हैं। सबसे बड़ा द्वीप फोंगाफाले है, उसके बाद फुनाफाला है। कम से तीन द्वीपों में जनसंख्या निवास करती है, जो कि पूर्व का मुख्य द्वीप फोंगाफाले, दक्षिण में फुनाफाला तथा उत्तर में अमातुकू है।


title: फुनाफुति

text: फुनाफुति प्रवालद्वीप के लैगून (तुवालुयाई भाषा में "ते निमो") की उत्तर-दक्षिण लम्बाई 24.5 कि॰मी॰, पूर्व-पश्चिम लम्बाई 17.5 कि॰मी॰ है। इसका कुल क्षेत्रफल 275 वर्ग कि॰मी॰ है, जिसके कारण यह तुवालू का सबसे बड़ा लैगून है। यह 52 मीटर तक गहरा है, परन्तु कई जलमग्न चट्टानें और भित्तियाँ 6 मीटर की गहराई पर ही मिल जाती हैं।


title: फुनाफुति

text: कोपेन जलवायु वर्गीकरण के अनुसार यहाँ जलवायु उष्णकटिबंधीय वर्षावन प्रकार की है। यहाँ पर शुष्क मौसम नहीं पाया जाता बल्कि वर्ष भर असाधारण वर्षा होती है। यहाँ औसत वार्षिक वर्षा रिकॉर्ड की जाती है और सामान्यतः किसी भी माह में से कम वर्षा नहीं दर्ज की जाती। उष्णकटिबंधीय वर्षावन जलवायु होने के कारण यहाँ वर्षपर्यन्त तापमान में थोड़ा बहुत ही परिवर्तन होता है। औसत दैनिक तापमान के आसपास ही रहता है।


title: प्रहार क्रेटर

text: प्रहार क्रेटर वह प्राकृतिक या कृतिम क्रेटर या गोल आकार के गड्ढे होते हैं जो किसी तेज़ रफ़्तार से चलती हुई वस्तु या प्रक्षेप्य (प्रोजॅक्टाइल) के किसी बड़ी वस्तु पर टकराने से बन जाये। खगोलशास्त्र में ऐसे क्रेटर हमारे सौर मण्डल के कई ग्रहों, उपग्रहों और क्षुद्रग्रहों पर उल्कापिंडों के गिरने से बन जाते हैं। मिसाल के तौर पर भारत के महाराष्ट्र राज्य में स्थित लोनार झील ऐसे ही एक प्रहार क्रेटर में पानी भर जाने से बनी है। हमारे चन्द्रमा और अन्य ग्रहों और उपग्रहों पर ऐसे कई क्रेटर हैं। इन क्रेटरों का सृजन ज्वालामुखीय क्रेटरों से भिन्न होता है जो किसी ज्वालामुखी के फटने से बन जाते हैं। प्रहार क्रेटरों की दीवारें इर्द-गिर्द की ज़मीन की सतह से ऊंची होती हैं। कुछ प्रहार क्रेटर तो देखने में एक साधारण कटोरी से लगते हैं लेकिन दुसरे क्रेटरों में एक के अन्दर एक संकेंद्रिक (कॉन्सॅन्ट्रिक) गोले बन जाते हैं।


title: फालुन गोंग

text: फालुन गोंग या फालुन दाफा एक उच्च स्तर का साधना अभ्यास है जो ब्रह्मांड की प्रकृति — सत्य, करुणा और सहनशीलता पर आधारित है


title: फालुन गोंग

text: साधना का अर्थ है स्वयं को निरंतर इन ब्रह्मांड के सिद्धांतों के अनुरूप बेहतर करना. “अभ्यास” का अर्थ है – फालुन दाफा के पाँच सरल व्यायामों का अभ्यास करना. साधना आवश्यक है; अभ्यास इस प्रक्रिया का पूरक है.


title: फालुन गोंग

text: समय के साथ, दाफा के सिद्धांत ब्रह्मांड के सबसे गंभीर और गहरे सत्यों का अनावरण करेंगे. सिधान्तों के अनुसार चलने पर, फालुन दाफा अभ्यासी बहुत ऊँचे स्तरों तक पहुँच सकते हैं, जीवन के वास्तविक अर्थ का ज्ञानोदय कर सकते हैं, तथा अपने मूल आत्मस्वरूप कि ओर लौट सकते हैं.


title: फालुन गोंग

text: वैसे तो व्यायामों का आंतरिक अर्थ गहरा है, लेकिन वे तनाव को कम करने और स्वास्थ्य एवं फिटनेस में बहुत सुधार ला सकते हैं.


title: फालुन गोंग

text: फालुन दाफा का एक प्राचीन इतिहास है. यह हर पीढ़ी में एक गुरु से एक शिष्य को ही सिखाया जाता था. शिष्य बाद में अपना शिष्य बनाता जिसे वह शिक्षाएं हस्तांतरित करता, इतिहास में इस प्रकार से इस प्रथा को हस्तांतरित किया जाता.


title: फालुन गोंग

text: 1992 में, श्री ली होंगज़ी (अभ्यासी सम्मान से उन्हें "मास्टर" या "गुरु" कहते हैं) ने पहली बार फालुन दाफा सार्वजनिक रूप से चीन के नगर, चांगचुन में सिखाया, और फिर देश भर में अपने व्याख्यान जारी रखे. जिन्होंने उसमें भाग लिया उन्हें व्यापक लाभ हुआ और कि वे अपने मित्रों और परिवार को भी बताने लगे.


title: फालुन गोंग

text: परिणामस्वरूप, एक दुसरे को बताने के द्वारा अभ्यासियों की संख्या बहुत तेजी से बढ़ी, 1998 तक केवल चीन में ही कम से कम 7 करोड लोगों ने अभ्यास आरम्भ कर दिया.


title: फालुन गोंग

text: आज, दाफा का अभ्यास 100 से भी अधिक देशों में 10 करोड से अधिक लोगों द्वारा किया जाता है, तथा इसे बहुत से सम्मान प्राप्त हुए हैं.


title: फालुन गोंग

text: फालुन दाफा के अभ्यासी अपने शिनशिंग [मन अथवा ह्रदय की प्रकृति या नैतिक गुण] को बढ़ाने का प्रयास करते हैं और अपने मोहभाव हटाकर दयालु, अधिक ईमानदार और अधिक सहनशील बनते हैं. जो जितना अपने शिनशिंग को बढ़ाने में सक्षम होता है, उसे ज़ुआन फालुन की शिक्षाओं की (फालुन दाफा का मूल पुस्तक) उतनी ही गहरी समझ प्राप्त होगी.


title: फालुन गोंग

text: फालुन दाफा के अभ्यासी साधारण समाज के जटिल माहौल में सामान्य रूप से रहते हुए साधना करते हैं. इस अभ्यास में सभी राष्ट्रीयता, जाति, सामाजिक और आर्थिक पृष्ठभूमि, लिंग, उम्र, व्यवसायों, और विभिन्न धर्मों के लोगों का स्वागत है, और वे अपने स्वतंत्र मन से, अपनी गति से और जब तक चाहें इसका अभ्यास कर सकते हैं.


title: फालुन गोंग

text: पहला व्यायाम, "बुद्ध सहस्त्र हस्त प्रदर्शन व्यायाम", खिंचाव द्वारा सभी शक्ति नाडियों को खोलने पर केन्द्रित है. दूसरा व्यायाम, "फालुन स्थिर मुद्रा व्यायाम", यह शांत भाव में खड़े रहने का व्यायाम है जिसमें चक्र को थामने की चार मुद्राएं है। फालुन स्थिर मुद्रा व्यायाम एक सघन साधना का तरीका है, जो विवेक बढाता है स्तर ऊँचा करता है व दिव्य शक्तियों को सुदृढ़ करता हैं. तीसरा व्यायाम, "ब्रह्मांड के दो छोरों का भेदन व्यायाम", इस व्यायाम का उद्देश्य ब्रह्मांड की शक्ति का भेदन करना व उसका शरीर की भीतरी शक्ति के साथ विलय करना है. बहुत अधिक मात्रा में शक्ति बाहर निकाली जाती है व ली जाती है. बहुत ही कम समय में अभ्यासी रोगग्रस्त व काली ची अपने शरीर से बहार निकाल सकते हैं तथा समुचित मात्रा में ब्रह्मांड कि शक्ति अंदर ले सकते हैं, जिससे उनका शरीर निर्मल व शुद्ध होता है. चौथा व्यायाम, "फालुन दिव्य परिपथ व्यायाम", यह व्यायाम मनुष्य के शरीर की शक्ति को एक बहुत बड़े क्षेत्र में फैलने के योग्य बनाता है। पाचंवा व्यायाम एक शांतिपूर्ण अभ्यास करने का व्यायाम है, "दिव्य शक्तियों को सुदृढ करने का व्यायाम", इस व्यायाम में सहजता से शांत अवस्था में ज्यादा से ज्यादा देर बैठना होता है.


title: फालुन गोंग

text: फालुन दाफा की प्रमुख विशेषता फालुन या सिद्धांत चक्र है। फालुन प्रतीक (संस्कृत में "सिद्धांत चक्र या धर्म चक्र") यिन-यैंग के विभिन्न रूपों (ताईची प्रतीक के रूप में भी जाना जाता है) और स्वस्तिक (चीनी में वान के रूप में जाना जाता है) से बना है. यिन-यैंग प्रतीक पारंपरिक रूप से ताओ विचारधारा से हैं, जबकि स्वस्तिक सहस्राब्दियों से बुद्ध विचारधारा के साधना के तरीकों के साथ जुडा रहा है.


title: फालुन गोंग

text: फालुन गोंग का अभ्यास दुनियाभर में 114 से अधिक देशों में 10 करोड़ से अधिक लोगों द्वारा किया जा रहा है. लेकिन दुःख की बात यह है कि चीन, जो फालुन गोंग की जन्म भूमि है, वहां इसका दमन किया जा रहा है. इसके स्वास्थ्य लाभ और आध्यात्मिक शिक्षाओं के कारण चीन में फालुन दाफा इतना लोकप्रिय हुआ कि 1999 तक करीब 7 से 10 करोड़ लोग इसका अभ्यास करने लगे. चीनी कम्युनिस्ट पार्टी की मेम्बरशिप उस समय 6 करोड़ ही थी. इसका बढ़ता जनाधार चीनी शासकों को खलने लगा. चीनी कम्युनिस्ट पार्टी ने फालुन दाफा की शांतिप्रिय प्रकृति के बावजूद इसे अपने प्रभुसत्ता के लिए खतरा माना और 20 जुलाई 1999 को इसपर पाबंदी लगा दी और इसे कुछ ही महीनों में जड़ से उखाड़ देने की मुहीम चला दी.


title: फालुन गोंग

text: पिछले 16 वर्षों से चीनी कम्युनिस्ट पार्टी फालुन गोंग को दबाने के लिए क्रूर दमन कर रही है. लाखों फालुन गोंग अभ्यासियों को बंदी बना लिया गया, लेबर कैंप में भेजा गया, उनकी जमीन-जायदाद जब्त कर लीं. अभ्यासियों को शारीरिक और मानसिक यातनाएं दी जाती हैं और अभ्यास को छोड़ने के लिए ब्रेनवाश किया जाता है. चीन में सैकड़ों लेबर कैंप हैं जहाँ लाखों फालुन गोंग अभ्यासी कैद हैं. इन्ही कैदियों का शोषण कर उनसे मुफ्त खिलोने, कपड़े, मूर्तियाँ और अन्य उत्पाद बनवाये जाते हैं. यही कारण है कि ये इतने सस्ते होते हैं.


title: फालुन गोंग

text: पिछले कुछ वर्षों में चीन अंतर्राष्ट्रीय स्तर पर अंग प्रत्यारोपण के लिए पर्यटन केंद्र के रूप में उभरा है. हजारों लोग वहां अंग प्रत्यारोपण के लिए जाते हैं. किन्तु उन्हें यह जानकारी नहीं है कि ये अंग कहाँ से आते हैं.


title: फालुन गोंग

text: पिछले 15 वर्षों से चीन में सालाना 10,000 से अधिक अंग प्रत्यारोपण हुए हैं. चीन में अंग दान में देने की प्रथा नहीं है. तो ये अंग कहाँ से आते हैं? आश्चर्यजनक यह है कि चीन में अंग प्रत्यारोपण की प्रतीक्षा अवधि बहुत कम है – केवल कुछ हफ्ते. जबकि दूसरे देशों में अनुकूल अंग मिलने में वर्षों लग जाते हैं. तो यह कैसे संभव है?


title: फालुन गोंग

text: यह अविश्वसनीय लगता है, किन्तु चीन में अंगों के प्रत्यारोपण के लिए अंग न केवल मृत्युदण्ड प्राप्त कैदियों से आते हैं, बल्कि बड़ी संख्या में कैद फालुन गोंग अभ्यासियों से आते हैं. चीन में मानवीय अंग प्रत्यारोपण के इस अपराध में बड़े पैमाने पर अवैध धन कमाया जा रहा है. कोर्निया की कीमत 30,000 डॉलर है तो लीवर और किडनी की 1,80,000 डॉलर. चीन के अवैध मानवीय अंग प्रत्यारोपण उद्योग का सालाना कारोबार 1 बिलियन डॉलर का है.


title: फालुन गोंग

text: स्वतंत्र जाँच द्वारा यह प्रकाश में आया है कि चीनी शासन, सरकारी अस्पतालों की मिलीभगत से, कैदियों के अवैध मानवीय अंग प्रत्यारोपण के अपराध में संग्लित है. चीन में कैद फालुन गोंग अभ्यासी इस मानवता के विरुद्ध अपराध के मुख्य शिकार हैं. इस अमानवीय कृत्य में हजारों फालुन गोंग अभ्यासियों की हत्या की जा चुकी है. उनके अंग जैसे किडनी, लीवर, कोर्निया, फेफड़े आदि निकाल कर अवैध मानवीय अंग प्रत्यारोपण के लिए ऊँचे दाम पर बेच दिया जाता है. इन ख़बरों से विचलित हो कर कनाडा के पूर्व स्टेट सेक्रेटरी [डेविड किल्गौर] और मानवाधिकार मामलों के वकील डेविड मातास ने इस विषय पर शोध आरंभ की. उन्होंने 2006 में अपनी 140 पेज की रिपोर्ट जारी की जिसके निष्कर्ष में इन आरोपों की पुष्टि की गयी. किल्गौर और मातास रिपोर्ट के अनुसार सन 2000 और 2005 के बीच चीन में करीब 150,000 से 200,000 अंग प्रत्यारोपण किये गए जिनमे अंगों का स्रोत अज्ञात है.


title: फालुन गोंग

text: स्वतंत्र जाँचकर्ता और चीन विशेषग्य [इथन गुट्मन] ने 2014 में अपनी तीसरी पुस्तक “द स्लॉटर” का प्रकाशन किया. इथन गुट्मन के अनुसार चीन में सन 2000 और 2008 के बीच 64000 फालुन गोंग अभ्यासियों उनके अंगों के लिए मौत के घाट उतार दिया गया.


title: फालुन गोंग

text: चीन में अंग प्रत्यारोपण के लिए फालुन गोंग अभ्यासियों कि हत्या की ख़बरों के प्रमाण मिलने पर अनेक देशों ने सन 2006 से सख्त कदम उठाने शुरू कर दिये. ऑस्ट्रेलिया, ताइवान, स्पेन, इजराइल और इटली की सरकारों ने अपने नागरिकों के लिए चीन में अंग प्रत्यारोपण के लिए पर्यटन पर पाबन्दी लगा दी. अमेरिकन कांग्रेस ने विधेयक H.RES.281 द्वारा चीन में कैदियों के अंग प्रत्यारोपण की प्रथा को रोकने के लिए आदेश पारित किया गया. 2013 में यूरोपियन संसद ने चीन में अवैध मानवीय अंग प्रत्यारोपण की प्रथा को रोकने के लिए विधेयक पारित किया.


title: फालुन गोंग

text: दिसम्बर 2014 में, चीनी अधिकारीयों ने ज्ञापन दिया कि जनवरी 2015 से मृत्युदण्ड प्राप्त कैदियों के अंग प्रत्यारोपण की प्रथा को समाप्त कर दिया जायेगा. चीन का ये कदम अंतर्राष्ट्रीय समुदाय की निंदा रोकने के लिए एक छलावा मात्र है. साथ ही, इसमें इस उन प्रमाणों की भी अनदेखी की गयी है कि चीन में प्रत्यारोपण के लिए अधिकांश अंग वहां कैद फालुन गोंग अभ्यासियों की हत्या द्वारा प्राप्त होते हैं. चीन में बिलियन डॉलर अंग प्रत्यारोपण उद्योग आज भी पनप रहा है, और प्रमाण बताते हैं कि इस घिनौनी प्रथा में कोई बदलाव नहीं आया है.


title: निकिल-कैडमियम बैटरी

text: निकिल-कैडमियम बैटरी ( Nickel–cadmium battery या NiCd battery या NiCad battery) एक प्रकार की पुनर्भरणीय बैटरी (री-चार्जेबल बैटरी) है जिसके एलेक्ट्रोड निकल आक्साइड हाइड्राक्साइद तथा धात्विक कैडमियम के होते हैं।


title: चेरोकान

text: चेरोकान मिज़ोरम का परिद्ध लोक नृत्य है जिसमें पुरुषों को बांस को फर्श के करीब रखा जाता है वे संगीत की ताल के साथ लाठी को खोलते और बंद करते हैं। रंग-बिरंगे परिधानों में महिलाएं संगीत के साथ बांस के बीच और बाहर कदम रखते हुए, शीर्ष पर नृत्य करती हैं। इसके लिए समन्वय और कौशल की आवश्यकता होती है।


title: मिमी चक्रवर्ती

text: मिमी चक्रवर्ती एक भारतीय अभिनेत्री एवं राजनीतिज्ञ हैं। वे वर्तमान में पश्चिम बंगाल के जाधवपुर से लोक सभा सांसद हैं।


title: ऋषिगंगा नदी

text: ऋषिगंगा (Rishiganga) भारत के उत्तराखण्ड राज्य के चमोली ज़िले में बहने वाली एक हिमालयाई नदी है। यह नन्दा देवी पर्वत की ढलानों पर स्थित उत्तरी नन्दा देवी हिमानी से उत्पन्न होती है और इसे दक्षिणी नन्दा देवी हिमानी से भी जल प्राप्त होता है। फिर यह नन्दा देवी राष्ट्रीय उद्यान से गुज़रकर रैणी गाँव के समीप धौलीगंगा नदी में विलय हो जाती है। धौलीगंगा आगे जाकर अलकनन्दा नदी में विलय होती है, जो स्वयं गंगा नदी की एक मुख्य उपनदी है। ऋषिगंगा नदी में जल का बहाव शक्ति से होता है, जिस से उसका शोर और जलधारा की उग्रता प्रसिद्ध है।


title: तोष, हिमाचल प्रदेश

text: तोष (Tosh) भारत के हिमाचल प्रदेश राज्य के कुल्लू ज़िले में स्थित एक गाँव है। तोष लगभग की ऊँचाई पर स्थित है। यह पार्वती घाटी में कसोल के निकट स्थित हैऔर चारों ओर से पहाड़ों से घिरा है। पार्वती घाटी के लोगों का मुख्य जीविका का साधन पर्यटन उद्योग है। इसके अलावा सेव के बाग भी यहाँ के लोगों के आय के प्रमुख स्रोत हैं। यहाँ के लोगों के घर लकड़ी के बने हुए हैं जो पर्वतीय आर्किटेक्चर का उत्कृष्ट नमूना हैं।


title: बाराबंकी जंक्शन रेलवे स्टेशन

text: बाराबंकी जंक्शन और बाराबंकी स्टेशन इंटरसिटी रेल स्टेशन और एक उपनगरीय रेल हब भारत में शहर बाराबंकी है; यह ब्रिटिश दिनों से महत्वपूर्ण जंक्शन है। अपनी श्रेणी में यह भारत के सबसे व्यस्त स्टेशनों में से एक है। बाराबंकी जंक्शन रेलवे स्टेशन दिल्ली गोरखपुर मुख्य ब्रॉड गेज मार्ग पर उत्तर प्रदेश में है। बाराबंकी जंक्शन बाराबंकी-लखनऊ उपनगरीय रेलवे का मुख्य केंद्र भी है। बाराबंकी रेलवे स्टेशन उच्चतम घनत्व वाले स्टेशनों के क्षेत्र में स्थित है.


title: बाराबंकी जंक्शन रेलवे स्टेशन

text: 1 अप्रैल 1872 को बुरहवाल-बाराबंकी सेक्शन के खुलने के साथ स्टेशन चालू हो गया। यह डालीगंज-बाराबंकी खंड के उद्घाटन के साथ 24 नवंबर 1896 को लखनऊ से जुड़ गया। 1940 के दशक में स्टेशन का प्रमुख नवीनीकरण हुआ।


title: बाराबंकी जंक्शन रेलवे स्टेशन

text: बंगाल और उत्तर पश्चिम रेलवे के 301 मील की दूरी पर मुख्य लाइन 17 मील की दूरी पर निम्नलिखित खंड से मिलकर बनी थी, जिसका उपयोग बाराबंकी से बरहवाल को जोड़ने के लिए किया गया था:


title: बाराबंकी जंक्शन रेलवे स्टेशन

text: कोवनपोर-बुरहवाल रेलवे का 18 मील बाद में जिसका नाम बदलकर कावेपुर-बाराबंकी रेलवे कर दिया गया, का इस्तेमाल डालनगंज से बाराबंकी को जोड़ने के लिए किया गया:


title: बाराबंकी जंक्शन रेलवे स्टेशन

text: बाराबंकी जंक्शन से बुरहवाल जंक्शन (गोरखपुर-लखनऊ मार्ग का खंड) तक 30 किलोमीटर के ट्रैक के विद्युतीकरण का चरण 2010-11 में हुआ और मई 2011 में पूरा हुआ।


title: बाराबंकी जंक्शन रेलवे स्टेशन

text: बाराबंकी स्टेशन पर दो गज एक फैजाबाद रूट की तरफ और दूसरा गोरखपुर रूट की तरफ है। इस यार्ड का उपयोग मुख्य रूप से कोयले, उर्वरक, सीमेंट, पत्थर, खाद्यान्न आदि वस्तुओं के भार और अनलोड उद्देश्य के लिए किया जाता है।


title: बाराबंकी जंक्शन रेलवे स्टेशन

text: बाराबंकी जंक्शन रेलवे स्टेशन से कुल 5 ईएमयू / डीएमयू की उत्पत्ति होती है, उतनी ही संख्या में ईएमयू / डीएमयू स्टेशन पर समाप्त भी हो जाती हैं।


title: बाराबंकी जंक्शन रेलवे स्टेशन

text: बाराबंकी जंक्शन से दैनिक 125 ट्रेनें गुजरती हैं। आम तौर पर लगभग छह हजार यात्री इस रेलवे स्टेशन से गुजरते हैं, विशेष अवसरों पर यह संख्या अधिक हो सकती है। कुंभ मेला 2013 के मौसम के दौरान, 7, 8 और 9 फरवरी 2013 को, 8500, 8700 और 8000 यात्रियों ने बाराबंकी से लखनऊ रेलवे स्टेशन तक इलाहाबाद के लिए ट्रेन पकड़ने के लिए यात्रा की क्योंकि बाराबंकी से इलाहाबाद के लिए कोई सीधी ट्रेन नहीं है।


title: गीत गाता चल

text: गीत गाता चल 1975 में रिलीज़ हुई एक हिंदी फ़िल्म है। राजश्री प्रोडक्शंस के लिए ताराचंद बड़जात्या द्वारा निर्मित, यह फ़िल्म हिरेन नाग द्वारा निर्देशित है। फिल्म में सचिन, सारिका, मदन पुरी, पद्मा खन्ना और लीला मिश्रा मुख्य भूमिका में हैं। रवींद्र जैन द्वारा लिखित और संगीतबद्ध गीत। यह फिल्म 1965 की बंगाली फिल्म अतिथि की रीमेक है।


title: गीत गाता चल

text: दुर्गा बाबू और उनकी पत्नी गंगा, एक अनाथ श्याम से मिलते हैं, जो विशेष अवसरों पर गाता और नृत्य करता है, और उसे घर ले जाने का फैसला करता है। श्याम उनकी बेटी राधा से मिलता है, और उसे धीरे-धीरे उससे प्यार हो जाता है, लेकिन वह सोचता है कि वह सिर्फ दोस्त बनना चाहती है। उसकी नज़र में, श्याम एक स्वतंत्र व्यक्ति बनना चाहता है, किसी से या किसी चीज़ से बंधा नहीं, और अपना शेष जीवन भटकते, गाते और नाचते हुए बिताना चाहता है। जब उसे पता चलता है कि परिवार उसकी शादी करने का इरादा रखता है, तो वह अपनी दुर्दशा की तुलना एक पिंजरे में बंद पक्षी से करता है, और राधा का दिल तोड़कर भाग जाता है। क्या श्याम कभी लौटेगा? इसका परिवार पर क्या प्रभाव पड़ेगा?


title: फसल पर्व

text: कृषि आधारित हर समाज या देश में फसल पकने और अनाज घर आने के उपलक्ष्य में कई तरह के पर्व मनाये जाते हैं। विभिन्न फसलों पर विभिन्न तरह के पर्व मनाये जाते हैं। किसान फसलों को अपनी मेहनत के साथ साथ प्रकृति का वरदान और उपहार भी मानता है। उसे लगता है कि प्रकृति ने उसकी मेहनत से प्रसन्न होकर फसल का उपहार उसे प्रदान किया है। प्रकृति देवता के प्रति कृतज्ञता व्यक्त करने के लिए हर फसल की पैदावार के बाद कोई न कोई पर्व मनाया जाता है। फसल की पैदावार के उपलक्ष्य में मनाए जाने वाले पर्व को फसल पर्व कहते हैं।


title: सेबिया गिरजाघर

text: सेबिया गिरजाघर (अंग्रेज़ीCathedral of Saint Mary of the See, स्पैनिश: Catedral de Santa María de la Sede) एक रोमन कैथोलिक गिरजाघर है। ये सेबिया आंदालुसिया स्पेन में स्थित है। ये गोथिक अंदाज़ का सबसे बड़ा और संसार का तीसरा बड़ा गिरजाघर है। विश्व में यह तीसरा सबसे बड़ा गिरजाघर है। इसे 1987 में यूनेस्को ने विशव विरासत के स्थानों में शामिल किया था। चूँकि बैसेलिका ऑफ़ द नैश्नल श्राइन ऑफ़ अवर लेडी ऑफ़ अपारेसिडा (Basilica of the National Shrine of Our Lady of Aparecida) और सेन्ट पीटर्स बैसेलिका (St Peter's Basilica) बिशपों के निवास स्थान नहीं है, इसलिए इस गिरजाघर को शायद विश्व का सबसे बड़ा कैथेडरल शैली का गिरजाघर मान लिया गया है।


title: सेबिया गिरजाघर

text: सेबिया गिरजाघर को शहर की अमीरी दिखाने के लिए बनाया गया था क्योंकि यह नगर एक विशेष व्यापार केन्द्र के रूप में उभरा था। यह परिवर्तन 1248 के रीकाँगक्वेस्टा (Reconquista) के पश्चात हुआ था। जुलाई 1401 में इस गिरजाघर के निर्माण का निर्णय लिया गया था। एक स्थानीय मान्यता के अनुसार गिरजाघर वालों ने कहा था: " Hagamos una Iglesia tan hermosa y tan grandiosa que los que la vieren labrada nos tengan por locos" " ("हम तो एक ऐसा गिरजाघर का निर्माण करते हैं जिसे देखकर लोग हमें पागल कहेंगे। ")


title: सेबिया गिरजाघर

text: सेबिया गिरजाघर का निर्माण 1402 में शुरू हुआ और 1506 तक जारी रहा। पल्ली के पादरी ने अपना आधा वेतन वास्तुकार, कलाकार, काँच के कारीगर, राजमिस्त्री, शिल्पकार और मज़दूर और अन्य खर्चों के भुगतान करने के दे दिया था।


title: सेबिया गिरजाघर

text: निर्माण समाप्त होने के पाँंच साल के बाद, 1511 में गुंबद ढह गई और गिरजाघर पर काम फिर से प्रारंभ हुआ था। दुर्भाग्य से सेबिया गिरजाघर का गुंबद फिर से 1888 में भूकम्प के कारण यह गुंबद ध्वस्त हो गया था। इसी कारण से काम फिर से शुरू हुआ और 1903 तक जारी रहा।


title: सेबिया गिरजाघर

text: सेबिया गिरजाघर के निर्माणकारियों ने कुछ कॉलम और अन्य तत्व एक प्राचीन मस्जिद से ली थी जिनमें मस्जिद का एक मीनार भी शामिल है जिसे घण्टा घर का रूप दिया गया था। इसे आज ला गिराल्दा का नाम दिया गया है। यह इस शहर का सबसे प्रसिद्ध चिन्ह है।


title: रक्तिम ल्यूपस

text: रक्तिम ल्यूपस (Lupus erythematosus) प्रतिरक्षा प्रणाली की समस्या से सम्बन्धित कई रोगों का सामूहिक नाम है। ये रोग या इसके लक्षण जोड़ों, त्वचा, वृक्क, रक्त कोशों, हृदय, फेफड़ों आदि विभिन्न प्रणालियों को प्रभावित कर सकते हैं।


title: रक्तिम ल्यूपस

text: वस्तुतः ल्यूपस एक आटो-इम्युन रोग (autoimmune disease) है जिसके होने पर शरीर की रक्षा प्रणाली अति-सक्रिय हो जाती है और सामान्य, स्वस्थ ऊतकों पर हमला करती है। जब शरीर की प्रतिरक्षा प्रणाली ठीक से काम कर रही होती है तब वह विषाणु, बैक्टिरिया एवं अन्य रोगाणुओं से लड़ने के लिये एंटीबॉडी बनाती है। ल्यूपस रोग की स्थिति में ये एण्टीबाडी रोगाणुओं एवं स्वस्थ ऊतकों में विभेद नहीं कर पाते और स्वस्थ ऊतकों पर भी हमला करना शुरू कर देते हैं। इसके परिणामस्वरूप जलन, सूजन, जोड़ों, त्वचा, हृदय, रक्त, फेफड़ों आदि को नुकसान आदि लक्षण प्रकट होते हैम्।


title: एस एच कापड़िया

text: एस एच कापड़िया (29 सितम्बर 1947 - 4 जनवरी 2016) भारत के सर्वोच्च न्यायालय के मुख्य न्यायाधीश थे। वे मई 2010 में सर्वोच्च न्यायालय के मुख्य न्यायाधीश नियुक्त हुए थे तथा सितंबर 2012 में इस पद से सेवानिवृत्त हुए। वे पारसी समुदाय से सर्वोच्च न्यायालय के मुख्य न्यायाधीश बनने वाले प्रथम व्यक्ति थे। वे 2 जी, वोडाफोन, सहारा और सल्वा जुडूम जैसे कई महत्वपूर्ण फैसलों के लिए जाने जाते हैं।


title: मंजुला चेल्लूर

text: न्यायमूर्ति मंजुला चेल्लूर (जन्म: 5 दिसंबर 1955) मुंबई उच्च न्यायालय की पूर्व मुख्य न्यायाधीश हैं। वे मुंबई उच्च न्यायालय की दूसरी महिला मुख्य न्यायाधीश हुयी हैं। उल्लेखनीय है कि इनसे पूर्व वर्ष, 1994 में सुजाता मनोहर बॉम्बे हाईकोर्ट की पहली महिला न्यायाधीश नियुक्त की गयी थीं।


title: मंजुला चेल्लूर

text: इसके पूर्व वे कलकत्ता उच्च न्यायालय में मुख्य न्यायाधीश के पद पर कार्यरत थी। वे यह पद ग्रहण करने वाली प्रथम महिला न्यायाधीश हैं। उन्हें 5 अगस्त 2014 को मुख्य न्यायाधीश के रूप में शपथ दिलाई गयी। वे कलकत्ता उच्च न्यायालय की 37वीं न्यायाधीश बनीं हैं और इन्होंने न्यायमूर्ति अरुण मिश्रा का स्थान ग्रहण किया, जो सर्वोच्च न्यायालय में न्यायाधीश नियुक्त हुये हैं।


title: मंजुला चेल्लूर

text: उनका जन्म 5 दिसंबर 1955 को हुआ। उन्होने बेल्लारी कॉलेज से स्नातक की शिक्षा ग्रहण की और 1977 में बैंगलौर से क़ानून की डिग्री हासिल की। फिर बेल्लारी में प्रैक्टिस करनेवाली वे पहली महिला एडवोकेट बनीं। 1988 में वे पहली ज़िला न्यायाधीश बनीं। उन्होने बैंगलौर में प्रिंसिपल जज की हैसियत से भी अपनी सेवाएँ दी। फिर वे कर्नाटक हाइकोर्ट की पहली महिला जज बनाई गईं। पहले उन्हें केरल हाईकोर्ट का प्रभारी मुख्य न्यायाधीश बनाया गया और फिर उन्हें मुख्य न्याधीश के पद पर नियुक्ति मिली। वर्तमान में वे कलकत्ता उच्च न्यायालय की मुख्य न्यायाधीश हैं।


title: साहा नाभिकीय भौतिकी संस्थान

text: साहा नाभिकीय भौतिकी संस्थान (SINP) भौतिक एवं जैव-भौतिक विज्ञान में मूलभूत अनुसंधान एवं शोध संस्थान है। यह सॉल्ट लेक सिटी, बिधाननगर, कोलकाता, भारत में स्थित है। यह संस्थान प्रसिद्ध भारतीय भौतिकीशास्त्री डॉ॰ मेघनाद साहा के नाम पर है।


title: कल्याण ठाट

text: कल्याण भारतीय उपमहाद्वीप में हिन्दुस्तानी संगीत के १० आधारभूत ठाटों में से एक है। यह ठाट में एक विशिष्ट राग का भी नाम है।


title: रसार्णव

text: रसार्णव (=रस का समुद्र), रसशास्त्र का प्रमुख ग्रन्थ है। आचार्य प्रफुल्ल चन्द्र राय का विचार है कि इस ग्रन्थ को भारत की अमूल्य निधि समझा जाना चाहिए। रसार्णव, भारतीय किमियागारी का प्रथम 'पूर्ण' ग्रन्थ है। प्रफुल्ल चन्द्र राय ने १९१० में बंगाल की एशियाटिक सोसायटी के सहयोग से 'रसार्णवम्' नाम से देवनागरी में मूलपाठ और अंग्रेजी में टिप्पणियों के साथ इसे प्रकाशित किया था।


title: देस्पासीतो

text: देस्पासीतो या डेस्पासिटो (हिन्दी: "धीरे-धीरे") पोर्टो रीको के गायक लुइ फोंसी तथा रैपर डैडी यांकी द्वारा उनकी आगामी स्टूडियो एल्बम से एक एकल स्पेनिश गीत है। १२ जनवरी २०१७ को, यूनिवर्सल म्यूज़िक लैटिन ने "देस्पासीतो" और उसके म्यूजिक वीडियो को जारी किया, जिसमें दोनों कलाकार पोर्टो रीको के ओल्ड सान जुआन के ला पेर्ला क्षेत्र में, और स्थानीय बार ला फैक्टोरिया में गीत का प्रदर्शन करते दिखते हैं। इस गीत को फोंसी, एरिका एन्डर, और डैडी यांकी ने लिखा है, और मौरिसियो रेंगफो तथा एन्ड्रेस टॉरेस द्वारा इसका संगीत निर्मित किया गया है। १७ अप्रैल २०१७ को कनाडाई गायक जस्टिन बीबर के साथ गीत का एक रीमिक्स संस्करण रिलीज़ किया गया, जिसने कई देशों में, खासकर अंग्रेजी भाषी क्षेत्रों में गीत के प्रदर्शन में सुधार करने में मदद की।


title: देस्पासीतो

text: पॉप-रेगेटन शैली का यह गीत व्यावसायिक रूप से फ़ॉन्सी और डैडी याकी का सबसे सफल एकल गीत बना। यह गीत ४७ देशों के संगीत चार्ट में शीर्ष पर रहा, और दस अन्य देशों के शीर्ष १० में इसने जगह बनायी। १९९६ में "माकारीना (बेयसाइड बॉयज मिक्स)" के बाद "बिलबोर्ड हॉट १००" के शीर्ष पर पहुँचने वाला यह पहला स्पैनिश गीत है। ४२ हफ्तों तक "बिलबोर्ड हॉट लैटिन सांग्स" चार्ट के शीर्ष पर रहा यह गीत इस सूची में सबसे लंबे समय तक शीर्ष पर रहा है। अगस्त २०१७ में यूट्यूब पर तीन अरब व्यूज तक पहुँचते ही यह अब तक का सबसे ज्यादा देखा गया गीत बन गया। इसके अतिरिक्त साइट पर तीन और चार अरब व्यूज तक पहुंचने वाला भी यह पहला वीडियो है। यह गाना २७ देशों में २०१७ के दो सर्वश्रेष्ठ एकल गीतों में से एक था।


title: देस्पासीतो

text: "देस्पासीतो" को संगीत आलोचकों से अनुकूल समीक्षाएं प्राप्त हुई, जिन्होंने इसके लैटिन और अर्बन संगीत के फ्यूजन, और इसकी गतिशीलता की सराहना की। इसे १८वें वार्षिक लैटिन ग्रैमी पुरस्कारों में रिकार्ड ऑफ द ईयर, सॉन्ग ऑफ द ईयर, बेस्ट अर्बन फ्यूजन/परफॉर्मेंस, और बेस्ट शोर्ट फॉर्म म्यूजिक वीडियो के पुरस्कार प्राप्त हुए। इसके अतिरिक्त इस गीत के रीमिक्स संस्करण को भी ६०वें ग्रैमी पुरस्कारों में रिकार्ड ऑफ़ द ईयर, सॉन्ग ऑफ द ईयर और सर्वश्रेष्ठ पॉप डुओ/ग्रुप प्रदर्शन के लिए नामांकित किया गया। २०१७ में, "डेस्पासिटो" को बिलबोर्ड द्वारा हर समय के पांचवें सर्वश्रेष्ठ लैटिन गीत का दर्जा दिया गया था और यह टाइम, बिलबोर्ड और रोलिंग स्टोन पत्रिकाओं की वर्ष के शीर्ष दस गीतों की सूची में था।


title: देस्पासीतो

text: दो साल तक बिना किसी नए संगीत को रिलीज़ किए, लुइ फोंसी "एक मजेदार गीत बनाना चाहते थे, जिसमें लैटिन आभा हो, और जिसे सुनकर लोग नृत्य करने को मजबूर हो जाएँ।" गीत के बोल सन् २०१५ के अंत में फोंसी के घर में लिखे गए, जब उन्होंने अपनी नई एल्बम के लिए एक "स्विंगिंग गीत" रिकॉर्ड करने की इच्छा व्यक्त की। पनामाई गायिका और गीतकार एरिका एन्डर, जो एक लैटिन ग्रेमी अवार्ड-विजेता हैं, मियामी में लुइ फोंसी के घर गई, जहाँ फोंसी ने उन्हें कहा कि वह "देस्पासीतो" नामक एक गीत लिखने के बारे में सोच रहे हैं।" फ़ॉन्सी ने "वामोस आ हाकर्लो एन ऊना प्लाया इन पोर्टो रीको" लाइनों को गाया, जिसके जवाब में एन्डर ने "हास्ता ले लास ओलास ग्रितेन अई बैंडिटो" कहा और फिर वे बाकी का गाना बनाने लगे। गीत को क्षेत्रीय ध्वनि नहीं देने के लिए बाद में पोर्टो रीको वाली लाइन को गीत के अंत में स्थानांतरित कर दिया गया और फिर उन्होंने वीडियो की कहानी लिखना शुरू कर दिया।


title: देस्पासीतो

text: फोंसी पहले इसे एक कंबिया और पॉप गीत के रूप में लिखना चाहते थे, लेकिन बाद में उन्होंने इसे "अर्बन इंजेक्शन" देने पर विचार करना शुरू किया और व्हाट्सएप के माध्यम से रेगेटन कलाकार डैडी यांकी से संपर्क किया, जो फ़ोन्सी के गीत का डेमो सुनने के बाद साथ काम करने पर सहमत हो गए। "देस्पासीतो" से पहले, फोंसी और डैडी यांकी ने "उना ओपरतुनिदाद" पर एक साथ काम किया था, जो २०१० में डिजिटल रिलीज़ किया गया था। डैडी यांकी ने अपनी कविता और पोस्ट-कोरस (हुक) लिखा, जिसे उन्होंने अपने पिता के बारे में सोचते हुए लिखा, जब वह अपने घर में बोंगो बजा रहे थे। उन दोनों ने यह गीत २०१६ में मियामी में रिकॉर्ड किया। गीत का निर्माण मौरिसियो रेंगीफो और एन्ड्रेस टॉरेस ने किया है। रेंगीफो को पूर्व कोलीबियन पॉप जोड़ी कैली एंड एल डांडी के सदस्य के रूप में जाना जाता है और टॉरेस को प्रमुख लैटिन कलाकरों जैसे डेविड बिसबल, थैलिया और रिकी मार्टिन के साथ काम करने के लिए जाना जाता है।


title: देस्पासीतो

text: मूलतः, लुइस फोंसी ने "देस्पासीतो" का डेमो बनाने के बाद अपने एल्बम के अन्य गीतों पर ध्यान केंद्रित किया। अपने निर्माताओं को गीत दिखाने के बाद उन्होंने और फोंसी ने "देस्पासीतो" पर ध्यान केंद्रित करना शुरू किया, और अन्य कार्यों को अलग छोड़ने का फैसला किया। फोंसी ने कहा कि दोनों डैडी याकी और वह अंतिम गीत सुनने के बाद आश्चर्यचकित थे, क्योंकि यह "शक्तिशाली, ताजा और अलग" लग रहा था। लुइ फोंसी ने यह भी कहा कि वह इसे रेगेटन गीत नहीं मानते, लेकिन लगता है कि "इसमें रेगेटन की ऊर्जा और हलकी अर्बन बीट्स हैं।" साथ साथ ही उन्होंने यह भी पुष्टि की कि डैडी यांकी का काम गीत के लिए एक प्लस था क्योंकि गीत को "उस विस्फोट की आवश्यकता थी जो केवल वह [यांकी] गीत में ला सकता था।" एन्डर ने कहा कि गीत "कई परिवर्तनों से गुजरा" जब तक फोंसी को वह नहीं मिला, "जो वह चाहते थे।"


title: देस्पासीतो

text: फोंसी ने कहा कि उन्होंने "देस्पासीतो" को एक नृत्य योग्य गीत इसलिए बनाया क्योंकि "लेटिन के लोगों को खुश रहने के लिए जाना जाता है" और वह उल्लासपूर्ण संगीत की जरूरत महसूस करते हैं। उन्होंने कहा कि गीत की लय में "अर्बन अनुभव" एक प्रकार है जो "[हमे] अंदर और बाहर साँस लेते हैं" और यह "पार्टी का एक पर्याय है।" उनके अनुसार, "देस्पासीतो" एक बहुत मेलॉडिक गीत है, जो कई अन्य संगीत शैलियों को अच्छी तरह से अनुकूलित कर सकता है। अप्रैल २०१७ में बिलबोर्ड पत्रिका के साथ एक साक्षात्कार में, एरिका एन्डर ने कहा कि उनका गीत से "एक विशेष संबंध बना" और डैडी यांकी के साथ सहयोग "एक महान विचार था।" उसने यह भी कहा कि गीत की कामुक प्रकृति के कारण, उन्हें "एक अच्छा गीत के लिए ज़िम्मेदार होना ज़रूरी है" और फोंसी के लिए लिखते समय उनका दृष्टिकोण "अच्छे विचारों के साथ बातें कैसे कहें" का ध्यान रखना था। २०१७ बिलबोर्ड लैटिन संगीत सम्मेलन के दौरान, अमेरिकी-प्योर्टो रिकान गायक और गीतकार निकी जाम ने बताया कि "देस्पासीतो" के मूल संस्करण में डैडी यांकी के स्थान पर वह थे।


title: देस्पासीतो

text: यूनिवर्सल म्यूज़िक लैटिन द्वारा १३ जनवरी २०१७ को "देस्पासीतो" डिजिटल डाउनलोड के लिए उपलब्ध कराया गया था। सीडी पर इसे ३० अप्रैल २०१७ को यूरोप में मूल और पॉप संस्करण सहित २-ट्रैक सिंगल के रूप में जारी किया गया। कुछ संगीत प्रकाशनों का मानना है कि इस गीत की सफलता प्रमुखतः निकी जैम, थिलिया, एनरिक इग्लेसियस, कार्लोस वाइव्स, रिकी मार्टिन और शकीरा जैसे कलाकारों द्वारा लैटिन पॉप और अर्बन संगीत के संयोजन की प्रवृत्ति से प्रभावित थी। इस प्रवृत्ति को फ़ॉन्सी ने "नया पॉप" नाम दिया, जबकि एडर ने कहा, "इस तरह के फ़्यूज़न तो हर कोई कर रहा है।"


title: देस्पासीतो

text: गीत को समीक्षकों से भी सकारात्मक प्रतिक्रियाएं प्राप्त हुई। एएक्सएस के डोरीस इरिज़ाररी ने "लैटिन लय" और अर्बन संगीत के फ्यूज़न की सराहना की, और इसे "मार्मिक" कहकर वर्णित किया।


title: देस्पासीतो

text: डांस-चार्ट्स जर्नल के सेबस्टियन वर्केके ने कहा कि "एक साधारण ४/४ की लय, स्पेनिश गिटार, शुरुआत से बेस का प्रयोग, और लुइस फोंसी [और डैडी यांकी] की बेहतरीन आवाज़ अकेले ही इस गीत को हिट कर पाने के लिए पर्याप्त थे।" आगे उन्होंने कहा कि "देस्पासीतो" में दुनिया तक पहुंचने वाला जादू है" और यह "डांसफ्लोर और रेडियो, दोनों पर सामान रूप से काम करता है।" द म्यूजिक यूनिवर्स के बडी इहन ने इसे "संक्रमक धुन" बताया, और कहा कि इसका संगीत वीडियो बहुत लोकप्रिय हो गया क्योंकि यह "लैटिन संगीत व्यवसाय के दो सबसे बड़े सितारों द्वारा बनाया गया महान संगीत है।" ई! न्यूज़ की डायना मार्टि ने कहा कि "[इस पर] नृत्य न करना लगभग असंभव है।" एन्टाटा पत्रिका के कैरोलीन सोरिआनो ने गीत की बीट को "काफी सेक्सी और आकर्षक" बताया, और गीत को "मनोरम" के रूप में परिभाषित किया। रोलिंग स्टोन पत्रिका के ब्रिटनी स्पैनोस ने इसे आकर्षक, सेक्सी और दिलकश बताया। बिलबोर्ड के लीला कोबो ने "देस्पासीतो" को एक "महान पॉप गीत" कहा, और इसके पूर्व-कोरस और कोरस की "निर्विवाद तात्कालिक क्षमता" पर प्रकाश डाला। कोबो ने यह भी कहा कि "इस रोमांटिक लैटिन पॉप गीत में रेगेटन बीट, एकदम शरारती बोल, एक समकालीन रैप, और एक अनूठा कोरस है, जिसे कई स्थितियों में महसूस किया जा सकता है।"


title: देस्पासीतो

text: मीडियमस कल्चर के रॉबर्ट जोफ़्रेड ने अपनी समीक्षा में कहा कि गीत में "[बहुत] कुछ दिलचस्प हो रहा है" और इसकी इसकी संरचना और विशेषताओं के आधार पर इसे लैटिन-अमेरिकी गीत के रूप में वर्गीकृत किया जा सकता है। उन्होंने एक नायलॉन-स्ट्रिंग गिटार की बजाय फ्लैमेन्को-शैली की धुन बजाने के लिए एक स्टील-स्ट्रिंग गिटार का उपयोग करने पर भी जोर डाला, और इसे "पुरानी संगीत शैली पर एक आधुनिक दृष्टिकोण" कहा। जोफ़्रड ने यह भी कहा कि "डेस्पासिटो" एक "महान गीत" इसलिए भी है क्योंकि "यह बहुत ही सूक्ष्म तरीके से दशकों की परंपरा को हवा में फेंक देता है।" रीमिक्सिंग रीगाटेन (२०१५) की लेखक, पेट्रा रिवेरा-रीडाऊ ने कहा कि वह इस गीत को "वास्तव में पसंद करती है" और यह "सुपर आकर्षक" है। उसने यह भी कहा कि यह गीत दिखाता है कि "रेगेटन वास्तव में कभी गया ही नहीं था" और इस गीत की सफलता "[उन्हें] सचमुच उत्साहित करती है कि यह देखने के लिए कि आगे और क्या-क्या हो सकता है।" टाइम पत्रिका के राइसा ब्रूनर ने गीत को "रेगेटन ग्रूव्स के साथ जोड़ा गया एक संक्रामक लैटिन संगीत" और "एक अनूठी नृत्य धुन" के रूप में वर्णित किया।


title: देस्पासीतो

text: स्पैनिश रिकॉर्ड निर्माता नाहुम गार्सिया ने कहा कि यह गीत "बहुत अच्छी तरह से बनाया गया है", पहली बार लुइस फोंसी शब्द "देस्पासीतो" का प्रयोग करता है, तब "जिस तरह से ताल कोरस से पहले टूट जाता है वह विशिष्ट है।" उन्होंने आगे समझाया कि "मस्तिष्क को पता चलता है कि लय टूट गई है, और यह तुरंत अपनी छाप छोड़ता है", और दावा किया कि यह "चाल" बहुत आम नहीं है "और पॉप संगीत में बहुत कम प्रयोग होती है।" सिनसिनाटी विश्वविद्यालय के बिजनेस स्कूल में संगीतकार और प्रोफेसर, जेम्स केलारिस ने व्यक्त किया कि "हंसमुख, सरल, दोहराव और एक खूबसूरत ताल होने के कारण" देस्पासीतो में "इयरवॉर्म तत्व शामिल हैं।" आयरिश मिरर के जोशुआ बैरी ने हालांकि गीत के बारे में एक नकारात्मक राय दी, और उन्होंने इसके बोलों को यह बताते हुए "बहुत कठोर और डरावना" कहा कि "कुछ लोगों को ये अपमानजनक लग सकते हैं।"


title: देस्पासीतो

text: अपनी व्यावसायिक सफलता के बाद "देस्पासीतो" को कई पुरस्कार और नामांकन प्राप्त हुए हैं। इस गीत के रीमिक्स संस्करण को ६०वें ग्रैमी पुरस्कारों में रिकार्ड ऑफ़ द ईयर, सॉन्ग ऑफ द ईयर और सर्वश्रेष्ठ पॉप डुओ/ग्रुप प्रदर्शन के लिए नामांकित किया गया। मूल गीत ने १८वें वार्षिक लैटिन ग्रैमी पुरस्कारों में ४ पुरस्कार जीते: रिकार्ड ऑफ द ईयर, सॉन्ग ऑफ द ईयर, बेस्ट अर्बन फ्यूजन/परफॉर्मेंस, और बेस्ट शोर्ट फॉर्म म्यूजिक वीडियो। ४५वें अमेरिकी म्यूजिक पुरस्कार में इसने कोलैबोरेशन ऑफ़ द ईयर और फेवरेट पॉप/रॉक सांग का पुरस्कार जीता, और वीडियो ऑफ़ द ईयर के लिए नामित किया गया। गीत को तीन लैटिन अमेरिकी संगीत पुरस्कार और एक एमटीवी वीडियो म्यूजिक अवार्ड के लिए भी नामित किया गया था। इनके अतिरिक्त इस गीत ने दो टीन चॉइस अवार्ड्स, दो प्रीमिओस जुवेंटुड और एक एनआरजे म्यूज़िक अवार्ड भी जीता।


title: देस्पासीतो

text: जुलाई २०१७ में, यह खबर आयी थी कि गीत की दुनिया भर में सफलता के बाद पोर्टो रीको में पर्यटकों में ४५% की वृद्धि हुई है। कई टूर ऑपरेटर्स ने कहा कि पर्यटक गीत के संगीत वीडियो का हवाला देकर क्लब ला फैक्टोरिया और ओल्ड सान जुआन के ला पर्ला जिले जैसे स्थानों में रुचि ले रहे थे, जो वीडियो में दिखाए गए थे।


title: देस्पासीतो

text: जुलाई 2017 में, मलेशिया सरकार के अधिकारियों ने बताया कि सार्वजनिक शिकायतों के परिणामस्वरूप सरकार के स्वामित्व वाले प्रसारण स्टेशनों पर प्रसारण के लिए "देस्पासीतो" पर प्रतिबंध लगा दिया गया था। सरकारी मंत्रियों ने कहा कि यह गीत इस्लामिक नहीं हैं, और गीत के बोल "सुनने योग्य नहीं" थे।


title: बैंगनी लाइन (दिल्ली मेट्रो)

text: बैंगनी लाइन दिल्ली मेट्रो रेल की एक लाइन है। यह लाइन अक्टूबर ३ को मध्य दिल्ली में स्थित केंद्रीय सचिवालय और दक्षिण दिल्ली में स्थित सरिता विहार के बीच आरम्भ हुई थी। अक्टूबर तक इस लाइन को बदरपुर तक बढाया जायेगा। यह लाइन १५ किमी लम्बी है और इसपर कुल १३ मेट्रो स्टेशन है जो इस प्रकार हैं:


title: बैंगनी लाइन (दिल्ली मेट्रो)

text: वायलेट लाइन को मूल रूप ,में मार्च २०१० में आरम्भ होना तय था। १२ जुलाई २००९ को जमरूदपुर के निकट इसके उपरिगामी मार्ग के एक भाग के गिर जाने के कारण छः लोगों की मृत्यु हो गई एवं १५ घायल हो गए। इस कारण इसके चालू होने में विलम्ब हुआ। बदरपुर स्टेशन से एक विस्तार ६ सितंबर २०१५ को फ़रीदाबाद के लिये चालू हुआ।


title: बैंगनी लाइन (दिल्ली मेट्रो)

text: दिल्ली मेट्रो की यह लाइन २०१० राष्ट्रमण्डल खेलों के उद्घाटन वाले दिन अर्थात ३ अक्टूबर, २०१० को खोल दी गई थी। इस लाइन पर ही जवाहरलाल नेहरू स्टेडियम पड़ता है जिस कारण लाइन को इस दिन तक चालू करना आवश्यक था। हालांकि इस दिन केन्द्रीय सचिवालय से सरिता विहार स्टेशन तक ही इसे खोला गया और आगे बदरपुर तक की ५ किमी लम्बी लाइन को इसके १० देनों बाद यानी लगभग १३-१४ अक्टूबर २०१० तक खोलने का प्रावधान किया गया है।


title: ग्रैंड ट्रंक एक्स्प्रेस २६१५

text: यह ट्रेन 1929 में मद्रास और दक्षिणी महरत्ता रेलवे द्वारा शुरू की गई थी। तत्कालीन मद्रास (अब चेन्नई) में इसका मुख्यालय था, उस समय यह ट्रेन पेशावर जो अब पाकिस्‍तान का हिस्‍सा है और मंगलौर के जो उस समय मद्रास प्रान्त का हिस्सा था के बीच चलाई गई थी। उस समय की यह सबसे लंबी दूरी तय करने वाली रेलगाड़ी थी। यह ऐतिहासिक रेलगाडी अब नई दिल्ली और मद्रास (अब चेन्नई) के बीच चलाई जा रही है। पहले कि तुलना में जीटी एक्सप्रेस का मार्ग अब काफी छोटा है। पहले भी इस ट्रेन की दूरी को कम किया गया था यह ट्रेन परिचालन के कुछ ही दिन बाद ही लाहौर (अब पाकिस्‍तान में) और मेटटुपालयम के बीच चलाई गई थी। तब यह ट्रेन ऊटी और कून्‍ूर को होते हुए चलती थी। उस समय की यह सबसे लंबी दूरी तय करने वाली ट्रेन की गिनती में आती थी।


title: ग्रैंड ट्रंक एक्स्प्रेस २६१५

text: आजादी से पहले जब यह ट्रेन चला करती थी तो पेशावर से मैंगलोर तक की दूरी तय करने में 104 घंटे लगते थे। अब यह ट्रेन भारत की राजधानी नई दिल्‍ली से तमिलनाडु की राजधानी चेन्नई के बीच प्रतिदिन चलती है। अब भी यह ट्रेन देश की राजधानी से तमिलनाडु की राजधानी तक पहुंचने में 35 घंटे 35 मिनट का समय लेती है। दोनों राजधानी की दूरी 2186 किलोमीटर (1358 मील) है। इस दूरी के बीच यह ट्रेन 38 स्‍टेशनों से होकर गुजरती है। आज भी यह ट्रेन देश की सबसे लंबी रेल मार्ग को तय करती है। और गंतव्‍य तक पहुंचने में तीन दिन का समय लेती है।


title: ग्रैंड ट्रंक एक्स्प्रेस २६१५

text: ट्रेन अपने इस सफर में कई राज्‍यों से होकर गुजरती है जिसमें तमिलनाडु, आंध्र प्रदेश, तेलंगाना, महाराष्ट्र, मध्य प्रदेश, राजस्थान, उत्तर प्रदेश, हरियाणा और दिल्ली प्रमुख हैं।


title: ग्रैंड ट्रंक एक्स्प्रेस २६१५

text: इस रेलगाडी में 24 डिब्बे जिसमें 13 स्‍लीपर क्‍लास के डिब्‍बे हैं, 3 एसी के 3 डिब्‍बे, 2 एसी का डिब्‍बा एवं 1 एसी का एक डिब्‍बा है। चार सामान्‍य और अनारक्षित और एक पेंट्रीकार है। कभी कभी ट्रेन में यात्रियों की संख्‍या बढने पर स्‍लीपर कोच लगाया जाता है और तब यह 25 डिब्‍बों की ट्रेन बन कर चलती है। चूंकि यह ट्रेन गै्ड ट्रंक रूट पर चलती है इसलिए इस ट्रेन का नाम ग्रेड ट्रैंक एक्सप्रेस रखा गया है। यह पूरी तरह से विद्युत संचालित ट्रेन है।


title: ग्रैंड ट्रंक एक्स्प्रेस २६१५

text: अब जीटी पहले की तरह प्रतिष्ठित और सबसे तेज चलने वाली ट्रेन नहीं रह गई है अब इसी मार्ग पर एक और ट्रेन संचालित है जिसका नाम है तमिलनाडु एक्सप्रेस। यह ट्रेन जीटी की तुलना में तेजगति से चलती है और इसके रास्‍ते में महज 10 स्‍टेशन पर ही रुकती है।


title: ॠषिकेश

text: ऋषिकेश महान 'Kedarkhand' (वर्तमान में गढ़वाल) किंवदंतियों राज्य है कि भगवान राम तपस्या रावण, दानव लंका के राजा को मारने के लिए यहाँ का एक हिस्सा दिया गया है और अपने छोटे भाई लक्ष्मण, गंगा नदी को पार कर गयाएक बिंदु पर, जहाँ मौजूद 'लक्ष्मण Jhula' (लक्ष्मण झूला) पुल आज खड़ा है, एक जूट रस्सी पुल का उपयोग करते हुए. केदारखंड स्कंदपुराण के, भी इस बिंदु पर Indrakund के अस्तित्व का उल्लेख है. जूट की रस्सी पुल लोहे रस्सी झूला पुल से 1889 में बदल दिया गया था और के बाद यह 1924 बाढ़ में दूर धोया गया था, यह एक मजबूत वर्तमान पुल के द्वारा बदल दिया गया था।


title: ॠषिकेश

text: पवित्र गंगा नदी ऋषिकेश के माध्यम से बहती है. यहाँ यह है कि नदी हिमालय में शिवालिक पहाड़ों पत्तियों और उत्तरी भारत के मैदानों में बहती है. कई मंदिरों, नए रूप में अच्छी तरह से प्राचीन, ऋषिकेश में गंगा के किनारे पाया जा सकता है


title: श्रद्धा शर्मा

text: श्रद्धा शर्मा, उद्यमियों के लिए एक मीडिया प्रौद्योगिकी मंच, योरस्टोरी (YourStory) की संस्थापक, सीईओ और मुख्य संपादक हैं। 2008 में योरस्टोरी शुरू करने से पहले, शर्मा ने सीएनबीसी – टीवी १८ में सहायक उपाध्यक्ष के रूप में कार्यरत रही और "टाइम्स ऑफ इंडिया" में एक ब्रांड सलाहकार भी थीं।


title: श्रद्धा शर्मा

text: "लक्ष्मी के साथ चाय" पर उन्हें "... भारत के डिजिटल स्पेस का सबसे बड़ी कहानीकार" की संज्ञा दी गई। उन्हें टेकगिग की "भारत की 5 महिला भारतीय उद्यमी, जिनके बारे में आपको जानना चाहिए।" लेख में शामिल किया गया। "द हिंदू" ने अपने एक लेख में उनके बारे में "ग्लास सिलिंग" जैसी संज्ञा दी है। उनकी कंपनी को "स्टार्ट-अप और उद्यमियों से संबंधित कहानियों, समाचार, संसाधनों और अनुसंधान रिपोर्टों के लिए भारत का सबसे बड़ा और निश्चित मंच" बताया जाता है। योरस्टोरी 12 भाषाओं में उद्यमीशीलता की कहानी मुहैया कराती है।


title: श्रद्धा शर्मा

text: शर्मा का जन्म बिहार के एक छोटे से शहर में हुआ था। वे पटना में पली-बढ़ी। अपने स्कूल के दिनों में, वे अपनी कक्षा में अव्वल थीं और शिक्षा और वाद-विवाद में बहुत सक्रिय थीं।


title: श्रद्धा शर्मा

text: शर्मा ने सेंट स्टीफंस कॉलेज, दिल्ली से इतिहास में स्नातक और मास्टर डिग्री और मैरीलैंड इंस्टीट्यूट कॉलेज ऑफ आर्ट से एमबीए हासिल की।


title: श्रद्धा शर्मा

text: शर्मा को समावेशी स्टार्टअप समुदाय के निर्माण में उनके प्रयासों के लिए नैस्कॉम इकोसिस्टम इवेंजलिस्ट पुरस्कार प्राप्त हुआ है, इसके अलावा उन्हें 2010 में स्टार्टअप्स के कवरेज के लिए विल्ग्रो जर्नलिस्ट ऑफ़ द इयर पुरस्कार दिया गया था। 2015 में उन्हें दुनिया भर में 500 लिंक्डइन इन्फ्लुएंसर के बीच सूचीबद्ध किया गया था, और उसी वर्ष उन्हें ऑनलाइन प्रभाव के लिए लोरियल पेरिस फेमिना पुरस्कार प्राप्त हुआ। 2016 में पैट मेमोरियल आउटस्टैंडिंग एलुमनीस पुरस्कार


title: अहमद और मुहम्मद हुसैन

text: उस्ताद अहमद हुसैन और मुहम्मद हुसैन भारत के राजस्थान सूबे के शहर जयपुर से दो भाई हैं जो क्लासिकी ग़ज़ल गायकी करते हैं। उनके वालिद साहिब का नाम उस्ताद अफ़्ज़ल हुसैन है जो ग़ज़ल और ठुमरी के उस्ताद माने जाते थे।


title: अहमद और मुहम्मद हुसैन

text: ये दोनों भाइयों को क्लासिकी संगीत, भजन और ग़ज़लों गाते हैं। उन्होंने अपनी गायकी की सफ़र 1958 में शुरू की थी। क्लासिकी ठुमरी फ़नकारों के तौर पर, उनकी पहली एलबम 'गुलदस्ता' है जो 1980 में रिलीज़ हुई, और बहुत कामयाब रही। फिर इसके बाद अपनी संगीत को अवाम तक ले जाने के वास्ते उन्होंने अब तक 50 एलबमों को बनाईं। फिर इसके बाद अपनी एलबम 'मान भी जा' में टैंपॉ संगीत अपना कर अपने संगीत को मक़बूल बनाने का उपराला किया।


title: आकाशीय रज्जुमार्ग

text: ऊँची-नीची, पर्वतीय अथवा पंकिल भूमि को पार कर नियत स्थान पर सामग्री पहुँचाने के लिए आकाशीय रज्जुमार्ग (एईरियल रोपवेज़) अद्वितीय साधन है। कारखानों तथा बनते हुए बाँधों में एक स्थान से दूसरे स्थान पर कच्चा सामान ले जाने के लिए इनका बहुत उपयोग होता है।


title: आकाशीय रज्जुमार्ग

text: एकल रज्जु में एक ही अछोर रज्जु होती है जो अनवरत चलती रहती है। यह अपने साथ खाली या भरे हुए डोलों (बाल्टियों) को अपने गंतव्य स्थान पर ले जाती है। ए डोल रज्जु में अपने वाहक के साथ बँधे रहते हैं।


title: आकाशीय रज्जुमार्ग

text: इस्पात के एक कंकाल या अट्टालक पर रज्जु टिकी रहती है, जिसमें डोल अपने वाहक सहित काठी के फाँसों (सैडिल क्लिप्स) द्वारा बंधा रहता है। रज्जु निरंतर चलती रहती है और अपने साथ डोलों को भी लिए चलती है।


title: आकाशीय रज्जुमार्ग

text: रज्जुमार्ग के दोनों छोरों पर घूमती हुई घिरनियाँ रहती हैं, जिनपर रज्जु चढ़ी रहती है। चित्र ख में लादने का स्थान दिखाया गया है। प्रत्येक छोर पर एक अपनयन पटरी (शंट रेल) रहती है, जिसपर भार लादने या खाली करने के लिए डोल चढ़ जाता है। काम पूरा हो जाने पर डोल को फिर रज्जु पर ठेल दिया जाता है। अपनयन पटरी तथा रज्जु की स्थिति में इस प्रकार का प्रबंध रहता है कि डोल को एक से दूसरे पर भेजने में बड़ी सुगमता होती है और रज्जु पर रंच मात्र भी झटका नहीं पड़ता; यह रज्जु के टिकाऊ (दीर्घजीवी) होने के लिए बहुत आवश्यक है।


title: आकाशीय रज्जुमार्ग

text: यदि रज्जुमार्ग अधिक लंबा होता है तो प्रत्येक तीन या चार मील पर विभाजक स्टेशन बना दिया जाता है, जहाँ डोल पहली रज्जुप्रणाली को छोड़ देते हैं और उनके पहिए स्थिर पटरियों पर चढ़ जाते हैं। तब वे दूसरे भाग की रज्जु पर चढ़ने के लिए आगे की ओर ठेल दिए जाते हैं।


title: आकाशीय रज्जुमार्ग

text: यदि रज्जुमार्ग में दिशापरिवर्तन की आवश्यकता पड़ती है तो परिवर्तन के स्थान पर एक प्लैटफार्म बना दिया जाता है जिसमें दो क्षैतिज (हॉरिजॉन्टल) घिरनियाँ रहती हैं। रज्जु इन घिरनियों पर से होकर जाती है और सरलता से उसकी दिशा बदल जाती है।


title: आकाशीय रज्जुमार्ग

text: इन्हीं बातों पर विचार करके रज्जुमार्ग की कार्यक्षमता नियत की जाती है, अर्थात् यह स्थिर किया जाता है कि प्रति घंटा कितना बोझ वहन हो सकेगा। प्राय: बोझ लादने का समय बीस से तीस सेकंड तक ही होता है। आवश्यकतानुसार एक या इससे अधिक डोल एक साथ भरे जा सकते हैं। रज्जु का वेग रज्जुमार्ग की ढाल पर भी निर्भर रहता है। साधारणतया इसकी चाल दो से पाँच मील प्रति घंटा रखी जाती है, किंतु यह सात मील प्रति घंटा तक भी की जा सकती है। परंतु स्मरण रखना चाहिए कि गति में जितनी तीव्रता होगी उतनी ही अधिक इसमें परिवर्तन के झटके लगने की भी संभावना रहेगी। अतएव अधिक दूरी तथा अधिक क्षमता के लिए द्विरज्जुप्रणाली का ही उपयोग उचित होता है।